open-index/open-wikipedia-markdown huggingface dataset:
土耳其

thumb|200px|土耳其国旗
thumb|200px|土耳其
**土耳其共和國**（Türkiye Cumhuriyeti）首都安卡拉，係隻橫跨歐亞兩隻洲嗰國家，但佢大部份嗰疆土都位到亞洲。

根據1995年嗰人口統計，土耳其總人口有 6160 萬，箇裡頭土耳其人佔得80%以上，庫爾德人就 15%，99%嗰國民係信伊斯蘭教。

## Other languages
分類:土耳其
烏克蘭

**烏克蘭**（Україна，音標：[]）係隻位到歐洲東部嗰國家。佢先頭係蘇聯嗰加盟共和國，1991年嗰時間獨立正。佢嗰南面係黑海，東面係俄羅斯，北面係白俄羅斯，西面同波蘭、斯洛伐克、匈牙利、羅馬尼亞同摩爾多瓦接壤。

分類:歐洲國家
按察使

**提刑按察使**係中國、日本、朝鮮、越南古代嗰官。明、清兩代嗰執法刑罰方面嗰最高長官。

## 官階·品秩
按察使係正三品官，位到布政使嗰後頭，合叫「兩司」。清朝嗰時間，按察使係由江西嗰運使、道員升任來嗰，逢到缺出要開列具題。按察使得升任通政使司副使、大理寺少卿或布政使箇滴子官職。

## 職務·權力
按察使嗰職務係「掌一省刑名按劾之事，振揚風紀，澄清吏治」。佢嗰具體嗰職責係：

#按察使要辦理全贛嗰刑名案件，勘核詞狀，管理囚犯；撞到大滴子嗰案件，就會同布政使一下辦理；每年嗰秋審，佢擔任主稿官。
#三年一回嗰鄉試，按察使要擔任監視官。
#五年一回嗰「大計」考察外官，按察使要擔任考察官。
#按察使掌管全贛嗰驛傳嗰事務。

## 屬官·機制
提刑按察使嗰衙署就係「提刑按察使司」，佢下頭設有各類內部機構、屬官。

***經歷司 經歷**

:佢係正七品嗰品秩。清朝嗰時間，佢係由鴻臚寺主簿、布政司都事、州判、外府經歷、外縣縣丞、布政司庫大使、鹽課司大使、批驗所大使、運倉大使升任來嗰；佢自簡就得升任外府通判、外縣知縣、布政司經歷或鹽運司運判。

:佢職掌出納文移箇滴子事務，係按察使司嗰衙署裡頭嗰首領官。清朝嗰頭先時間，江西哈設立1隻經歷司知事，掌管勘察刑名，1699年拕廢吥嘍。佢係正八品官，係由布政司照磨、鹽運司知事、按察司照磨、府知事、縣主簿、府照磨、同知照磨或通判照磨升任來嗰；佢自簡就得升任外縣知縣或州判。

***照磨所 照磨**

:佢係正九品嗰品秩。清朝嗰時間，佢係由府知事、縣主簿、府照磨、同知照磨或通判照磨升任來嗰；佢自簡就得升任按察司知事、外府經歷、外縣縣丞或布政司照磨。

:佢職掌照耍宗卷箇滴子事務。清朝嗰時間，江西起頭設立照磨所照磨，1699年拕廢吥嘍。

***司獄司 司獄**

:佢係正九品嗰品秩。清朝嗰時間，佢係由崇文門副使、關大使、長官司吏目、茶引批驗所大使、鹽茶大使、同知庫大使、州庫大使、稅課司分司大使、州稅課司大使、縣稅課司大使、驛丞、河泊所官或各閘閘官升任來嗰；佢自簡就得升任府知事、縣主簿、京外府照磨、同知照磨或通判照磨。

:佢負責管理牢監箇滴子事務。清朝嗰時間，江西攏共設立1隻司獄司司獄。
藝術

**藝術**係話由得感覺、情緒而特試舞出滴子特定元素嗰過程或結果。佢涵蓋得好多不共樣嗰人類嗰活動、創造、表達方式，像音樂、文學等。
阿爾卑斯山

thumb|200px|阿爾卑斯山
**阿爾卑斯山**（德文：Alpen；法文：Alpes；意大利文：Alpi；斯洛文尼亞文：Alpe；英文：Alps）係歐洲最大嗰山脈，佢東起奧地利同得斯洛文尼亞，西至法國，穿過意大利，瑞士，列茲敦士登同得德國。

阿爾卑斯山嗰最高峰係白朗峰（Mont Blanc），位到法、意嗰邊境。
安底斯山脈

thumb|177px|安地斯山脈
thumb|177px|
thumb|177px|
**安底斯山脈**（蓋丘亞話：Andes；奇楚亞話：Antis）係地球最莽嗰陸地山脈，佢位到南美洲嗰最西岸，佢嗰延伸範圍由巴拿馬一徑到智利。

分類:山
戈壁

**戈壁**（蒙古話：Говь）係亞洲最大面積嗰沙漠，也係世界第五大嗰沙漠。佢位到北中國同得南蒙古嗰中間。

戈壁誕生過稱霸歐亞大陸嗰蒙古帝國，絲綢之路也由箇首經過。
大峽谷

**大峽谷**（英文：Grand Canyon）位到美國嗰亞利桑那州嗰西北部，係拕科羅拉多河（Colorado River）沖蝕數百喇萬年形成嗰。佢都係世界好有名嗰自然景觀。
喜馬拉雅山脈

thumb|200px|喜馬拉雅山脈
**喜馬拉雅山脈**係世界海拔最高嗰山脈，佢主要位到中國同得尼泊爾之間。

喜馬拉雅山脈有2400公里൹莽，佢嗰最高峰係珠穆朗瑪峰。

分類:山
牢監

**牢監**係困得犯人嗰所在。犯人到生理上拕限制到一定嗰範圍裡頭，個人自由也拕局限到一定嗰範圍。

## 註腳
撒哈拉

**撒哈拉**係世界最大嗰沙漠，也係除吥南極之外，最大嗰荒漠。佢位到非洲嗰北首。箇隻地方冇什哩動物、植物生長。

撒哈拉嗰面積有9,065,000平方公里，箇要大過完個美國。
北極

**北極**或**北極地區**（英文：Arctic；音標：[]）係話兜得地球嗰北極點團近嗰地區。箇隻地帶會有極光、極夜、極晝箇滴子極地現象。

## 別嗰條目
* 南極圈
北極點

**北極點**（英文：North Pole）係地球嗰地理表面嗰至北嗰點，也係地球嗰自轉軸到北半球同得表面交到嗰點。

北極點團近嗰地域就係北極地區。

## 別嗰條目
* 南極點
南極圈

thumb|200px|紅線以南就係南極圈嗰範圍
**南極圈**（英文：Antarctic Circle）係話南極點團近嗰高緯度地區。一般定義南緯66度33分以南嗰地域就係南極圈。南極大陸嗰大部份都位到南極圈裡頭。

## 別嗰條目
* 北極圈

分類:極地
南極點

**南極點**（英文：South Pole）係地球嗰地理表面嗰至南嗰點，也係地球嗰自轉軸到南半球同得表面交到嗰點。

南極點團近嗰地域就係南極圈。南極點位到南極大陸嗰上頭。

## 別嗰條目
* 北極點
拉丁美洲

**拉丁美洲**（簡稱**拉美**；英文：Latin America；西班牙話：América Latina或Latinoamérica；葡萄牙話：América Latina；法國話：Amérique latine），通常係話美洲上頭話羅曼語族嗰語言嗰地區。因為羅曼語族源自拉丁話，故係叫箇隻地區「拉丁美洲」。
中東

**中東**（英文：Middle East）或**近東**（英文：Near East）係一隻非洲同得亞洲之間嗰地區。箇隻概念大概到1900年開始由英國流行起，但佢冇明確定義，一般來話中東國家都係信奉伊斯蘭教嗰國家。
度量

**度量**（英文：measurement）係話搦一定嗰基準去測量一隻東西嗰長度、尺度等屬性。佢嗰結果係用「數字 + 單位」表示嗰。
公制

**公制**（英文：metric system）係一套國際化嗰度量系統，佢起頭係1791年到法國採用嗰，箇下佢已經係全世界最通用嗰度量單位體系。
國際單位系統

**國際單位系統**（法文：Le Système International d'Unités；英文：The International System of Units；簡稱**SI**）係公制系統嗰現代標準形式，佢通常採用嗰係十進位。佢係世界使得最廣泛嗰度量體系，商業、科學箇滴子領域都用得到佢。

分類:度量
秒

**秒** （SI：**s**），有時間拕寫做**sec**，係一隻時間單位，也係國際單位系統裡頭時間嗰基本單位。

1 國際秒等於：

* 1/60 分 
* 1/3,600 時 
* 1/86,400 日 （國際天文聯合會嗰時間單位） 
* 1/31,557,600 儒略年（國際天文聯合會嗰時間單位）
日

**日**（SI：**d**）係一隻時間單位，佢差不多等同24隻小時。佢冇拕擺進國際單位系統，但係佢哈係拕接受使用嗰。

1日 = 24時間 = 1440分 = 86400秒
度 (角度)

thumb|200px|量角器
**度**係用得度量角度嗰單位，符號係「°」。搦一隻圓周分做360等份，一份就係1度（1°）。

分類:角度單位
度 (溫度)

**度**係一隻度量溫度嗰單位，符號係「°」。

常態下：

* 水得浦開嗰溫度係：100.0&nbsp;°C / 212.0&nbsp;°F 
* 水得上凌嗰溫度係：0.0&nbsp;°C / 32.0&nbsp;°F 
* 人嗰正常體溫係：37.0&nbsp;°C / 98.6&nbsp;°F
* 室溫：20 - 25&nbsp;°C / 68 - 77&nbsp;°F
弧度

**弧度**（英文：radian）係一隻度量角度嗰單位。一隻圓弧同佢嗰半徑嗰圓心角共樣莽，箇就係隻單位弧度。佢有時間拕記做 rad。

* 2π rad = 360°
* 1 rad = 180/π°（約57.29578°）
* 1° = π/180 rad
質量

**質量**（英文：mass）係話一樣物什含到嗰物質量。

質量嗰國際標準基準單位係千克（即公斤）。別嗰國際單位係克、噸、毫克、微克等。

## 別嗰條目
* 重量
重量

**重量**（英文：weight）係話一樣物什拕萬有引力作用而產生嗰力嗰度量。佢嗰單位係千克重。

重量不係質量，佢會照引力纤𠴼改變，像一隻蘋果到地球或月光上嗰質量係一笪嗰，但重量就不样。
牛 (單位)

**牛**或**牛頓**（英文：newton）係公制裡頭嗰力度嗰單位。佢係因物理學家牛頓得名嗰。

1牛嗰得出公式：
{\rm 1~N = 1~\frac{kg\cdot m}{s^2}}.
安

**安**（英文：ampere；符號：A）係度量電流嗰國際單位。

* 1安(A) = 1000毫安(mA) 
* 1毫安(mA) = 1000微安(μA)

分類:電學單位
歐

**歐**（英文：ohm；符號：Ω）係國際單位系統裡頭度量電阻嗰單位。

得出公式：

:\mathbf V= I \times R 
: I = \frac{V}{R} 
: R = \frac{V}{I}
攝氏

**攝氏**（英文：Celsius）係一隻測定溫度嗰系統，而攝氏度（符號 °C）就係用來表示攝氏比例裡頭嗰其中一隻距離，係一隻度量衡。
江西省人民政府駐江蘇辦事處

**江西省人民政府駐江蘇辦事處**

*網站：https://web.archive.org/web/20090406001227/http://www.jxzsb.gov.cn/
*地址：江蘇省南京市秦淮區長白街1-1號
*郵編：210001
雅典

**雅典**（希臘文：Αθήνα；音標：[]）係希臘嗰首都，也係佢最大嗰城市，哈係世界最老嗰城市之一，佢有記載嗰歷史達3400喇年。
柏林

**柏林**（德文：Berlin）係德國嗰首都也係佢嗰十六隻州之一。佢嗰人口係340萬，൹佢就係德國最大嗰城市。佢也係歐盟國家第二最多人嗰城市同得第八最多人嗰都市區。


Siegessaeule Aussicht 10-13 img4 Tiergarten.jpg
Berlin-vom Berliner Dom-38-Fernsehturm-2006-gje.jpg
Berlin-Neue Synagoge-Oranienburger Str-08-2016-gje.jpg
Berlin-Gendarmenmarkt-44-Konzerthaus-Schiller-2017-gje.jpg
Berlin-Kurfuerstendamm-214-Nr 214-L'Occitane-2016-gje.jpg
Berlin-Kurfuerstendamm-206-Nr 194-Salvatore Ferragamo-2016-gje.jpg
Berlin-Marienkirche-14-2006-gje.jpg
Berlin-Reichstag-12-Warteschlange-2006-gje.jpg
Berlin-U-Bahnhof Wittenbergplatz-02-2017-gje.jpg
Berlin-U-Bahnhof Wittenbergplatz-14-2016-gje.jpg


分類:歐洲嗰首都
德里

**德里**（印地話：दिल्ली，烏爾都話：دہلی 或 دلّی‎，旁遮普話：ਦਿੱਲੀ）係印度第二大嗰都市。佢有1590萬嗰住民，係世界第八大嗰都市。
伊斯坦布爾

**伊斯坦布爾**（土耳其文：İstanbul）係土耳其最大嗰城市，也係歐洲最大嗰城市、第二大嗰都市區，哈係世界第四大嗰城市，佢有1260萬嗰人口。
耶路撒冷

**耶路撒冷**（希伯來文：יְרוּשָׁלַיִם；阿拉伯文：القُدس；唐朝景教根據敘利亞語「」譯做**烏梨師斂**）係以色列嗰首都同得佢嗰最大城市。佢125.1平方公里嗰土地上住嘚747600隻人。（東耶路撒冷拕算進來）
洛杉磯

thumbnail|200px|洛杉磯
**洛杉磯**（英文：Los Angles；音標：[]）係美國第二大嗰城市，加利福尼亞州嗰頭大嗰城市，佢通常拕叫做**L.A**或「天使之城」（The City of Angels）。

洛杉磯有380喇萬人，1290.6平方公里。佢嗰都會區有1290萬嗰人口。

分類:美國
江南西道

**江南西道**係由公元733年起，江西嗰最高行政規劃。先頭江西係同得、江蘇、安徽箇滴子地方一下歸屬江南道。

江南西道嗰首治係洪州。江南西道嗰下頭管到十九隻州，佢俚係：宣、歙、池、洪、江、鄂、岳、饒、虔、吉、袁、信、撫、潭、衡、永、道、郴、邵，箇也就係今下嗰江西、湖南、安徽同得湖北嗰東頭長江以南嗰地盤子，差不多等同而今贛語嗰通行地域。

## 別嗰條目
*唐朝時間江西嗰行政規劃
燶菜

right|200px
**燶菜**係話製備果肉鮮蔬嗰過程，佢一般會有一定嗰程序、手法搦喫嗰揀正、切正起，末後燶佢嗰時間就揸得食譜操作，𠵹就得得到預期嗰菜肴。

## 別嗰條目
* 贛菜
* 江西省烹飪協會

分類:生活
麥加

thumb|200px|麥加
**麥加**（阿拉伯語：مكّة المكرمة‎；音標：[]）係沙特阿拉伯嗰一隻城市。佢係伊斯蘭教嗰頭號聖城。

分類:沙特阿拉伯
莫斯科

**莫斯科**（俄文：Москва；音標：[]）係俄羅斯嗰首都，也係佢最大嗰城市，哈係歐洲最大嗰都會區。
羅馬

thumb|200px|羅馬
**羅馬**（意大利話：Roma，音標：[]）係意大利嗰首都，也係佢最大、最多人嗰城市。羅馬有270喇萬嗰人口同得1285.3平方公里嗰面積。

羅馬嗰建城史超吥2500多年，係西方文明嗰誕生地之一。佢也係羅馬帝國嗰首都。

分類:意大利
分類:歐洲嗰首都
聖保羅

**聖 保羅**（葡萄牙文：São Paulo）係巴西、南美洲最大嗰城市，也係世界第七大嗰都會區。

分類:巴西
壁蛇子

**壁蛇子**係種細滴子嗰蜥蜴，時常到壁上尋得佢到。佢係用聲氣同別嗰壁蛇子交流嗰。
土狗

thumb|200px|土狗
**土狗**係一類活嘚地吖嗰昆蟲。佢到地表嗰下底鏤洞過活，係隻害蟲。

分類:昆蟲
粘粘蟲

**粘粘蟲**係一類軟體動物，佢係雌雄同體嗰。

外頭看到去，一隻粘粘蟲就像一隻冇得殼嗰蝸牛。佢最怫鹽，會咬死佢嗰。
蝦蟆

**蝦蟆**係一類兩栖動物，冇得尾巴。細大哩嗰蝦蟆叫蝦蟆仁子，活嘚水裡頭，末後經過變態，就到地吖過活哩。
蝦蟆仁子

**蝦蟆仁子**係蝦蟆嗰崽，冇變態之前嗰蝦蟆。佢活嘚水裡頭，喫草過生，搦鰓呼吸。
借落子

**借落子**係類半翅目昆蟲，公嗰借落子脫會叫，熱天嗰時間堪垃哩都聽得佢到。
葡萄牙語

**葡萄牙語**（português，音標：）係羅曼語族嗰一隻語言。話佢嗰人主要住嘚葡萄牙、巴西、安哥拉、澳門、西班牙、莫桑比克同得東帝汶箇滴子地方，攏共超吥2億嗰使用人口。

## 文字

## 音系
【輔音】

分類:語言
首爾

**首爾**（서울）係韓國嗰首都，到1392年拕開建城池。首爾早先叫做**漢陽**，日治時期就叫**京城**，戰後就叫**漢城**。但係英文名就係Seoul。行政上叫首爾特別市。

首爾係韓國最大嗰城市，雖然面積光有605平方公里，但係人口就有1000喇萬，如果算得團近嗰地區，佢就係全球第三大城市。

分類:亞洲嗰首都
剪人蟲

**剪人蟲**係類8隻腳嗰節肢動物。佢差不多活得3年左右，蠻怫光線嗰，歡喜弆得石頭下底，不太動。
寒螼子

**寒螼子**係類活嘚土下底嗰環節動物門寡毛綱類動物。佢對土壤嗰翻新有脫大嗰幫助。

落過雨之後就得到地吖相到好多嗰寒螼子。

寒螼子也係一味中藥，拕叫做「地龍」。
爛蝦蟆

**爛蝦蟆**非常像蝦蟆，但係佢會毒人，佢嗰毒性分泌物係一味中藥，叫做「蟾酥」。
視覺藝術

**視覺藝術**係藝術嗰一隻形態，佢嗰作品係搦視覺嗰感官認知擺嘚頭位嗰，像繪畫、攝像、攝影等。至於三維嗰物體，像塑像、建築通常係拕歸類到造型藝術（plastic arts）嗰。
圖書館

**圖書館**係專收資訊嗰地方。佢主要係收書等文字圖書同得視聽資料嗰地方。圖書館方便借出佢佢到嗰資料到社會大眾，也都幫得學者去做研究。

除吥書之外，圖書館哈弆到雜誌、報紙、期刊、唱片、錄影帶、光碟、相片、地圖、微縮片箇滴子資料。有時間哈會有電腦或者網上資料庫。

## 外部連結
* 江西省圖書館
博物館

**博物館**係弆到、展示、研究人類嗰文化遺產或自然嗰物質遺產嗰地方，佢通常係不使錢嗰非盈利機構，對得全社會公眾開放。

## 別嗰條目
* 江西省博物館
美術館

**美術館**係弆到、展示藝術作品嗰地方，佢主要搦視覺藝術為中心。時常相到嗰展品係繪畫，但雕塑、攝影作品、插畫、裝置藝術箇滴子美術門類也會拕展示。
哥特式

**哥特式**係歐洲到中世紀嗰時間嗰一隻藝術運動，佢攏共持續200喇年。佢係公元12世紀中期到法國開頭嗰。到公元14世紀督，佢就發展出好多自簡嗰藝術流派。到公元15世紀督，佢就發展到文藝復興嗰藝術裡頭嘍。
巴洛克式

**巴洛克式**係17世紀頭到意大利嗰羅馬發展出來嗰一類藝術嗰形態。佢嗰成功發展係得利於羅馬教廷嗰支持。箇下，佢嗰藝術形式包到音樂、建築、裝飾箇滴子門類。
浪漫主義

**浪漫主義**係18世紀末到歐洲起頭嗰一隻藝術、文學、文化嗰運動。「浪漫」箇隻詞源自「romance」，係歐洲嗰中世紀文學裡頭頌揚英雄的詩賦風格。
美術史

[thumb|200px|[古希臘嗰雕像]]
**美術史**係話繪畫、雕刻、建築箇類視覺藝術嗰歷史。

分類:藝術
分類:歷史
美學

**美學**係研究「什哩叫做『克氣』」嗰學問，箇隻詞本身也用得來話一隻物什啷讓人產生好嗰感覺嗰性質。

美學箇隻詞係隻日制漢語，佢嗰日本音係*bi gaku*（びがく）。
現代主義

**現代主義**係起自20世紀頭嗰一隻藝術、文學嗰形態，佢反對早以嗰墨守成規嗰文藝風氣，覺得應該更直接、更真實嗰話出藝術創作嗰想法、感受。
後現代主義

**後現代主義**係現代主義晏後出現嗰一隻藝術嗰形態。建築學、文學批評、心理分析學、法律學、教育學、社會學、政治學箇滴子領域都有自簡嗰專門定義。
流行文化

**流行文化**或**大眾文化**、**通俗文化**，係20世紀以來嗰一隻藝術嗰形態，佢面對嗰主要對象係一般嗰社會大眾。箇下，佢到服飾、音樂、電影、文學箇滴子領域都有哩自簡嗰發展。
文學

**文學**係對一隻特定群體嗰語言嗰藝術作品。佢得記錄特定時代嗰一隻民族、一隻文化嗰價值觀同得別嗰滴子觀念。

## 分類
* 揸得載體分：口頭文學、書面文學、網路文學
* 揸得時間分：古代文學，近代文學、現代文學、當代文學
* 揸得地域分：本土文學、外國文學
* 揸得對象分： 
** 揸得年齡分：兒童文學，成人文學等
** 揸得內容分：嚴肅文學、通俗文學或大眾文學、民間文學、宗教文學等； 
* 揸得內容分：史傳文學、紀實文學等
* 揸得體裁分：小說、散文、詩歌、報告文學、戲劇等
* 揸得創作理念分：浪漫主義文學、現實主義文學等

## 參考資料
文學史

**文學史**係話文學嗰發展進程嗰歷史。至早嗰文學係冇留得名子嗰。頭早嗰文學像蘇美爾嗰驕甲莫西之詩（Epic of Gilgamesh），公元前2000年寫正。古埃及嗰死亡之書（Book of the Dead）也可能係公元前1800年創作正嗰。

## 參考資料
韻

**韻**係話搦隻把子詞去重複得話一隻相似嗰音，佢經常到詩歌裡頭用到。

## 別嗰條目
*韻文
*韻腳
*韻律
史詩

**史詩**係一類書體莊嚴嗰文學體裁，佢嗰內容時常係民間嗰傳說或歌頌英雄功績嗰長篇敘事詩，佢嗰主題主要涉及歷史事件、民族、宗教、傳說箇滴子物什。
俳句

**俳句**（日本話：，羅馬字：Haiku）係日本嗰一類古體短詩，佢攏共有17隻音。

## 示例
::furuike ya
::(古池 &nbsp;&nbsp;や)
::(fu/ru/i/ke ya)

::kawazu tobikomu
::(蛙 &nbsp;&nbsp;&nbsp;&nbsp;&nbsp;&nbsp;飛込む)
::(ka/wa/zu to/bi/ko/mu)

::mizu no oto
::(水 &nbsp;&nbsp;&nbsp;の &nbsp;音)
::(mi/zu no o/to)

【翻譯】：一隻老凼，蝦蟆蹤進去，水出聲氣。
江西嗰人口史

**江西嗰人口史**係話江西到公元2年嗰頭回人口普查起，一徑到今下嗰人口變化歷史。

## 參考資料
*《江西通志》，許懷林，江西高校出版社，1993年 
*《江西統計年鑒2007》
音樂史

**音樂史**係音樂嗰發展歷程。人類係五萬年前到非洲走出來嗰，故係音樂史拕認為係有共樣長嗰歷史，係到非洲產生，接得傳到全世界嗰。

## 參考歷史

## 別嗰條目
*洪崖丹井
樂器

**樂器**係話用得來舞出音樂嗰一類物什。理論上話，任何舞得出聲氣嗰東西都算得係樂器。

## 分類
* 揸得發聲原理分：
** 氣鳴樂器 
** 弦鳴樂器 
** 膜鳴樂器 
** 體鳴樂器 

* 揸得演奏方式分：
** 管樂器
** 弦樂器
** 打擊樂器
** 鍵盤樂器
** 電子樂器
書

thumb|200px|書
**書**係一疊有字嗰紙，上下加上書皮，佢其中一條邊拕釘到。通常書裡頭一張紙嗰一面叫一版，又或者一頁。不過有時間「一頁」話係「一張」。

【**部件**】：
* 書面 
* 書底 
* 內頁 
* 中間大頁 
* 目錄 
* 書脊
* 書皮

分類:文學
散文

**散文**係最自由嗰文體，佢冇許講究音韻、冇許講究排比，冇任何嗰束縛同得限制，但係散文講究「形散神不散」，散文嗰結構冇管啷都成不正一隻體系，但中心思想都一樣共樣明確，一樣會抒發作者想話嗰話。故係，一篇好嗰散文，形式上面，佢冇幾像一篇正式文章，但佢裡頭嗰神韵，也有好强烈嗰感情。
仁首鎮

**仁首鎮**係靖安嗰一隻鎮。宋朝皇帝趙匡胤嗰後代就住嘚箇首。

## 参考
*http://news.china.com/zh_cn/domestic/945/20080305/14708454.html
唱歌

**唱歌**係話人發出聲氣去表現出音樂。唱歌嗰人叫歌手或演唱家，佢俚曉得搦自簡聲氣、唱歌方式嗰音高、音色、音程、音量、旋律、節奏、表現力箇滴子手法去表示音樂表現嗰含義。
江西官銀錢總號

**江西官銀錢總號**係1903年起到1911年箇段時間裡頭江西嗰最高金融機構。

## 創辦嗰歷史
1902年8月，江西官錢號拕創辦，「其時因市面製錢缺少，故就雅厘局銀錢所改設官錢號，行用十足錢票，准商民納稅完厘。」起頭嗰資本係80萬兩。第年，江西官銀號拕創辦。8月嗰時間，江西財政喫緊，市面嗰製錢少傷嘍，故係財政部門搦江西官錢號同得江西官錢號一下合併做江西官銀錢總號，去維持全贛嗰金融秩序。

1911年，等清朝拕推翻後，第年嗰春天江西銀錢總號拕改做江西民國銀行。許時間銀錢總號留嘚市面上嗰紙幣哈盈九五官票一百喇萬串，庫存也有300喇萬串。

## 發行嗰貨幣

江西官銀錢總號發行嗰銀元票又拕分做新一元、老一元；錢票拕分做新一百文、老一百文、豫章一串、新一串箇滴子名目。

## 參考資料
江西裕民銀行

**江西裕民銀行**係1928年開張嗰一間江西嗰本土銀行。佢嗰總行拕設嘚南昌。資本定額係100萬元，官商各出一半，銀行收到25萬起，末後收盈下來嗰錢。裕民銀行先頭嗰行長係彭飛健，副行長係程達一。銀行由江西財政廳等機構籌辦，負責發行紙幣，代理金庫箇滴子業務。

1928年1月7號，江西裕民銀行正式開始營業，起頭設立兩隻分行，代理江西嗰金庫。箇年發行5角券，第年拕全部收還。箇年也發行10枚、100枚嗰銅元券，攏共發行62萬串，1932年拕減到48喇萬串，1933年拕加到80萬吊。

裕民銀行嗰九江分行到1928年3月成立，資本有5萬元，發行20萬串嗰銅元票。吉安分行到1933年發行345344串嗰銅元票。

1928年到1936年箇段時間裡頭，裕民銀行前後發行5角、2角同得分幣券，攏共11527936元。1941年嗰時間就達到3799喇萬。

1935年，裕民銀行設立行贛辦事處，負責贛南嗰金融市場，發行1毫、2毫、5毫券。

1935年11月，江西實行法幣嗰政策，江西裕民銀行、江西建設銀行、南昌市立銀行三間銀行嗰銅元票拕停止發行，同時間拕收還銷毀。

1936年，江西省政府增添100萬嗰官股到江西裕民銀行。

1938年，江西嗰金融市場萎靡，社會上甚至搦郵票頂零錢用。因為先頭裕民、建設、市立三間銀行嗰貨幣已經破爛傷嘍，故係江西財政廳、建設廳到政府報批，准可箇三間銀行聯合發行過8000萬張5分嗰輔幣，攏共400萬。裕民銀行得到定額100萬，別嗰兩間銀行得到50萬嗰定額起，末後補還。

抗日戰爭嗰時間，江西裕民銀行嗰總行拕遷到贛州。1941年拕改做官營，商股退出。1946年9月10號，受命截止帳目，改組做「江西省銀行」。

## 發行嗰錢幣
江西裕民銀行發行嗰紙幣攏共有：
*銀元券
**冇年份嗰一分、五分券
**1932年（民國二十一年版）嗰2角、5角、1元、5元、10元券
**1934年（民國二十三年版）嗰1角、2角同得（直型）2毫券
**1935年（民國二十四年版）嗰5毫券（直票改5角）
**1938年（民國二十七年版）嗰5分券
*銅元券
**1929年（民國十八年版）嗰10枚券
**1932年（民國二十一年版）嗰10枚同得100枚券
*本票
**1945年（民國三十四年版）嗰400圓票


image:江西裕民銀行壹圓_1932.jpg
image:江西裕民銀行伍圓_1932.jpg
image:江西裕民銀行銅元票壹佰枚_1932.jpg
image:江西裕民銀行伍角_1933.jpg
image:江西裕民銀行伍毫_1935.jpg


## 參考資料
江西民國銀行

**江西民國銀行**或**贛省民國銀行**係1912年嗰春天由江西銀錢總號改過來嗰。佢嗰總行拕設嘚南昌，實際資本有4萬喇兩，前後發行銀兩票、銀元票、銅元票。

## 創辦嗰歷史
辛亥革命過後，江西成立軍政府。為到籌措軍政嗰開支費用，發展社會經濟，江西軍政府收官先頭嗰江西銀錢總號，創辦江西民國銀行，代理全贛金庫，「執握江西金融之樞紐」，朱威成擔任銀行總理。

江西民國銀行嗰原始註冊資本係200萬元，官股佔得4成、商股佔得6成，實收資本裡頭有商股嗰2060兩九三八平市銀，3470塊鷹洋，攏共40629元；有官股嗰190萬串九五錢票。銀行成立嗰許下子，先頭嗰銀錢總號嗰貨幣錢票拕清理整頓，銀行接得搦庫存嗰2225940串錢票編號，加蓋「贛省民國銀行驗訖准其通行」嗰印發行。同時間，江西民國銀行哈設計、印製、發行體現新興政權嗰鈔票。

江西民國銀行前後到九江、吉安、贛州、漢口、長沙、上海等16隻城市開辦分行，到袁州、玉山、鎮江、武穴、常德等地開辦7隻兌換所同得35隻代理店。

江西民國銀行話係話佢嗰紙幣都兌現得正，但每人每回有1元嗰兌換限額，而且佢辦理嗰時間短，手續多，故係等於兌現不正紙幣。

1915年，江西都督李烈鈞發動二次革命，討伐袁世凱，𠵹江西嗰金融市場拕打亂，江西民國銀行增發500喇萬嗰紙幣到市面上湊。末後，都督李純治贛嗰時間，江西民國銀行接得大量發行紙幣，箇舞得幣制大跌，佢嗰用戶兌現不到，故係銀行到1916年4月10號宣佈歇業，拕改做清理處。

## 發行嗰貨幣
江西民國銀行攏共發行嗰貨幣：

*直型嗰九五錢票：一百文、一串文（一千文）
*橫型嗰銀元票：一圓、伍圓、拾圓
*銅元票：10枚、100枚
*銀兩票：一兩、伍兩、拾兩

賈士毅嗰《民國財政史》裡頭話：「贛省民國銀行在民國三年夏，所發紙幣，約合五百餘萬元。至四年底止，得分為三種，一銀元票，約合八十五萬餘元；一銅元票，約合三十八萬餘元；一製錢票，約合三百〇九萬餘元，共計三種為四百三十餘萬元。」

江西民國銀行承認先頭嗰江西官銀錢總號嗰滴子紙幣嗰流通有效性，哈搦佢嗰庫存空白小票編號，接得發行。《江西之金融》箇本書話，江西民國銀行總計發行錢票826萬喇串，銀兩、銀元票887000元。哈有別嗰資料話佢發行嗰銀兩、銀元、大細錢票有1400萬喇元。

## 貨幣嗰樣式


image:贛省民國銀行伍圓.png
image:贛省民國銀行伍圓(en).png
image:贛省民國銀行拾圓.png
image:贛省民國銀行拾圓(en).png


注：
*江西民國銀行發行嗰貨幣上頭畫得江西都督馬毓寶嗰相。佢邊上寫嘚「贛省民國銀行」，右首寫嘚「憑票即付」，左首寫嘚「執此為照」，下頭寫嘚「中華民國元年吉月吉日」。
*票面嗰右首寫嘚「完糧納稅，一律通行」，左首寫嘚「來往兌換，概不折扣」，上頭兩隻角寫嘚「拾」字，下頭兩隻角寫嘚「10」字。
*後背寫嘚英文
**「THE KIANG-SE BANK OF THE REPUBLIC」（江西共和國銀行）
**「MILITARY BANK-NOTE」（軍事銀行紙幣）
**「We promise to Pay the Bearer on Demand」…「at its Office here value received」（我俚嗰所在承認佢嗰價值，憑票支付）
**「XX DOLLARS LOCAL CURRENCY」（X塊嗰本地流通幣）
**「BY ORDER OF THE BOARD OF DIRECTORS」（拕上官命令執行）

## 參考資料
江西建設銀行

**江西建設銀行**係1930年3月21號由江西建設廳組建創辦嗰，總行拕設嘚南昌。箇年12月正式開業，資本定額係100萬元，由江西嗰金庫撥50萬到佢起。

1932年，江西建設銀行拕政府批准，發行50萬串輔幣券，分做10枚、50枚、100枚三款。記得1933年-1936年嗰金融數據嗰《銀行年鑒》話箇四年攏共發行1344000元、937760元、910472元、745080元。

1946年，江西建設銀行拕合併到江西裕民銀行。1948年，又拕招股組建過，成立完全商辦嗰江西建設銀行。
南昌市立銀行

**南昌市立銀行**係1928年6月1號成立嗰，由南昌市政府同得民營資本合資創辦，拕贛府文件核准發行輔幣券流通市面。總經理係賀濟倉。

1929年2月1號正式開業，總部拕設嘚南昌。佢嗰經營形式係官商合辦，資本定額係100萬元，實收四分之一，官股嗰部份係市政府承擔，商股係市民認購。南昌市立銀行負責代理南昌嗰公庫，發行銅元票。

南昌市立銀行發行過100枚、50枚、10枚三款嗰銅元票。1931年又發行過新票。揸得1936年嗰《銀行年鑒》嗰話法，1932年-1935年嗰四年，南昌市立銀行嗰貨幣發行額係335606元、263275元、324822元、459160元。《江西經濟問題》記得係1932年發行374185串，1933年發行500000串嗰銅元票。

1939年，江西拕日本佔領，𠵹南昌市立銀行拕遷到吉安，1946年，遷還南昌複業。

## 參考資料
零毫子

**零毫子**，又叫做**硬幣**，係種眾人公認有固定價值嗰錢，現代嗰零毫子通常係金屬做嗰，一般係圓嗰，零毫子所代表嗰價值一般冇紙票子許多。
紙票子

**紙票子**，又叫做**紙幣**，係指用凍軟嗰材質（通常係紙）做嗰貨幣，由國家出嗰強制使用嗰貨幣符號。紙票子本身冇價值，話係做為貨幣嗰一種，但佢直接行使不正價值尺度嗰職能，而係由國家對佢嗰面值進行定義。同零毫子相比，紙票子嗰面值通常要高滴子。
江西儲蓄銀行

**江西儲蓄銀行**係1912年8月拕創辦嗰，佢嗰營運模式係官辦，起頭嗰資本係5萬元，實收5萬，由江西民國銀行撥嘚佢。

江西儲蓄銀行拕批准發行鈔票，頭先經營得都哈做得，但末後到1916年停業。
江西勸業銀行

**江西勸業銀行**係1912年拕創辦嗰，資本額拕確定係20萬元，實收6萬，負責發行紙幣。1916年嗰時間，因為放出去嗰款不得收還，𠵹就關張停哩。
江西銀行

**江西銀行**係1921年到南昌成立嗰，佢嗰經營方式係官、商合辦。佢嗰資本定額係100萬元，實收25萬。

創立嗰第年，江西銀行開始發行紙幣，攏共發行有銀元、銅元兌換券箇滴子貨幣。實際發行嗰貨幣有1元、5元、10元、1角、2角嗰銀元票80萬元，另外有10枚、100枚嗰兩款銅元票，限額係50萬吊。

1925年，贛省銀行拕合併到江西銀行，改後叫「江西地方銀行」。

運營嗰期間，江西銀行隨意濫發貨幣，舞得自簡嗰資金周轉不靈，旅滬贛民自治促進會就話：「此次地方銀行發行鈔票之日，即全贛人民宣告破產之時。」

末底督，江西銀行濫發嗰紙幣拕查出多達1400喇萬元，江西嗰金融市場現金幾乎枯竭。1926年南昌拕軍事佔領，故係銀行宣告破產。箇係江西歷史上最大嗰一回金融風潮，全贛嗰錢莊幾乎都拕牽連，大部份都倒閉關張。北伐軍攻克南昌後，發行過金融庫券，搦兩折嗰價收還江西銀行嗰紙幣。

## 參考資料
贛省銀行

**贛省銀行**係1922年嗰春天到南昌創辦嗰，資本嗰定額係200萬元，實收四分之一。佢嗰經營模式係官商合辦、總行拕設嘚南昌。

贛省銀行發行嗰紙幣攏共有190萬元嗰銀元票、40萬吊嗰銅元票。

1925年，贛省銀行拕收歸官辦，末後拕撥發資本，代理江西金庫。晏後拕合併到江西銀行，改後叫「江西地方銀行」。
江西官銀錢號

**江西官銀錢號**係1923年11月拕創辦嗰。《銀行月刊》話佢發行嗰係巨額紙幣，由上海嗰中華書局承印。

江西官銀錢號發行嗰貨幣面額拕分做銅元、銀元，攏共7種；數額有20.4萬張5元券，102萬元；20萬張1元券，204萬元；68萬張5角券，34萬元；60萬張2角券，120萬角；80萬張1角券，80萬角，8萬張100枚券；320萬張10枚券。

1925年，江西官銀錢號拕合併到江西銀行。

## 參考資料
江西公共銀行

**江西公共銀行**係1923年拕創辦嗰，由江西善後討論會組織，佢嗰運營形式係官督商辦，額定資本係100萬元，實收23萬，末後收到官股25萬，搦公債抵充。佢嗰總行拕設嘚南昌。

江西公共銀行發行嗰貨幣有1元、5元、10元嗰銀元券，攏共21萬（也有30萬嗰話法）；10枚、100枚嗰銅元票，攏共20萬串。

江西公共銀行嗰金融信用過不得硬，故係1925年後江西嗰銀價瘋漲，佢嗰發行利益損失精嗒光。末後佢嗰官股部份拕合併到江西銀行。1926年，江西公共銀行正式宣告關張，先頭發行嗰紙幣拕全部收還。

## 參考資料
江西平市官錢局

**江西平市官錢局**係1927年嗰熱天拕創辦嗰，光負責發行銅元票，分做10枚、20枚、100枚三款，發行兩到，攏共64萬吊，合20喇萬元。

江西平市官錢局嗰金融信用冇幾好，發行嗰貨幣拕三番兩到嗰擠兌。到1927年11月，官錢局宣佈歇業關張，委託江西裕民銀行代兌紙幣。1928年嗰熱天，佢先頭發行嗰票券拕收回一下燒吥嘍，同時間宣佈江西平市官錢局嗰全部紙幣作毀。

## 參考資料
江西地方銀行

**江西地方銀行**係到1925年，由贛省銀行、江西公共銀行、江西官銀錢號三間銀行合併到江西銀行，接得改組成立嗰。佢係官督商辦，額定嗰官股係200萬元，商股100萬。實收嗰現金有官股二十五萬，商股五十六萬，別嗰係公債券。

江西地方銀行收還先頭三間銀行發行嗰紙幣，但係自簡接得濫發貨幣。1926年7月10號，江西地方銀行燒吥嘍收還嗰贛省銀行嗰鈔票，攏共有3776770元嗰冇發行嗰3000文、160600文嗰100文、258750文嗰發行正嗰100文。

北伐戰爭嗰時間，江西軍閥鄧如琢為得籌集軍餉，下令江西地方銀行發行400萬串嗰銅元票，1300萬嗰冇本金嗰鈔票，裡頭有滴子嗰票面寫得「復興隆」三隻字。北伐軍佔得南昌後，江西地方銀行宣佈破產，佢發行嗰「復興隆」紙幣拕宣佈作毀、禁止使用，別嗰鈔票抵得本身價值嗰2折，銅元票抵得5折。

## 參考資料

## 外部連結
*復興隆，一夜窮
*話說民國紙幣復興隆
*話說復興隆
古典音樂

**古典音樂**係話歐洲到中世紀發展出來嗰一種藝術音樂風格。佢不同於民間音樂或流行音樂，創作古典音樂需要繁雜嗰技能、修養。

出名嗰古典音樂家像莫扎特、貝多芬等。

## 古典音樂賞析
嘻哈音樂

**嘻哈音樂**（英文：Hip hop music）係起自美國紐約嗰滴子非洲裔、拉美裔嗰後生嗰音樂風格。佢包到四大元素，佢俚係：

* 饒舌（Rapping）
* 打碟（DJing）
* 塗鴉（Graffiti）
* 街舞（Breaking）
爵士樂

**爵士樂**起頭係美國嗰黑人社群發展創造出來嗰一類音樂形式，佢嗰基調係蠻清苦嗰。末後爵士樂加進古典音樂、民間音樂箇滴子內容，而今已經冇先頭嗰許多「黑人風格」嘍。
搖滾樂

**搖滾樂**係話一隻歌手，佢一下唱、一下舞嘚樂器嗰一類音樂風格。常用嗰樂器係吉他、鼓、貝斯，有時間也相得到風琴、鋼琴、電子琴或合成器箇滴子鍵盤樂器，同得別嗰樂器像薩克斯管、口琴、小提琴、笛、班卓琴、口風琴或定音鼓等等。
舞臺藝術

**舞臺藝術**係演員到舞臺上表演嗰一類藝術形式，佢採用嗰技巧有戲劇、音樂、舞蹈、Cosplay等。

## 藝術形式
*舞蹈
*音樂
*歌劇
*戲劇
*雜技
表演

**表演**係舞臺藝術嗰一隻分支，佢係話一隻人或多隻人到一定嗰時間、空間裡頭，搦自簡呈現得人家看嗰一類藝術形式。
戲

**戲**係一幫子演員到舞臺上當得觀眾嗰面，演一隻故事嗰一類藝術形式。佢包到「演員」、「舞台」、「觀眾」同得「故事」箇四隻重要元素。
民間音樂

**民間音樂**係話通過口頭發展流傳嗰大眾音樂。佢通常有共樣背景嗰民間傳說、民間舞蹈。

## 民間音樂賞析
流行音樂

**流行音樂**（英文：Pop music）通常係話由職業音樂家寫正，接得由一隻歌手唱嗰一類音樂門類。佢起自1950年代嗰英、美等國家。

流行音樂不係Hip hop music。
喜劇

[thumb|200px|[卓別林]]
**喜劇**係一種讓人發笑嗰表演，像搞笑嗰電視節目、電影或者現場演出。

西方嗰喜劇拕分做兩類，一係浪漫喜劇（Romantic Comedy），一係諷刺喜劇（Satire Comedy）。

分類:表演
悲劇

**悲劇**係話一種會舞得人家悲傷嗰表演藝術。佢主要話嗰都係生死離別、天地不公箇類題材。
音樂劇

**音樂劇**係綜合音樂、舞蹈、對話嗰一種表演。佢通過幽默、諷刺、感傷、愛情、憤怒箇滴子情感弆表達戲嗰內涵。

## 別嗰條目
*百老匯
江西省銀行

**江西省銀行**係1946年，江西裕民銀行遷還南昌，拕改組成立來嗰，實收資本500萬元。

1949年，江西省銀行準備正仰上要發行嗰銀元券，有1角、2角、5角三款。但預定嗰時間係7月1號，箇年嗰5月21號，共產黨嗰部隊已經佔得南昌，故係箇批貨幣冇發行正，拕運到台灣，一徑到1982年佢都拕弆得台中市政府大禮堂裡頭。

## 參考資料
舞蹈

**舞蹈**係話用來表達思想同得感情，社會來往嗰一種活動，也哈會有可能單純為得精神嗰、宗教嗰、或者    係藝術嗰目的來跳舞。
芭蕾

thumb|200px|芭蕾
**芭蕾**（意大利文：balletto；法文：ballet）係種起自意大利，到法國興盛嗰古典舞蹈。

## 流派
* 早期芭蕾 
* 宮廷芭蕾 
* 古典芭蕾 
* 浪漫芭蕾
* 仿古芭蕾 
* 現代芭蕾

分類:舞蹈
管弦樂團

**管弦樂團**（Orchestra）係一種樂器嗰組合，一下用來奏西方式嗰古典音樂，大弟滴子嗰管弦樂團(約104隻樂師)叫交響樂團(symphony orchestra)或愛樂(philharmonic [orchestra])，細滴子嗰樂團(約40隻人)叫室內管弦樂團(chamber orchestra)。
古世界嗰七大奇跡

**古世界嗰七大奇跡**係古希臘人統計嗰環地中海嗰人工奇跡景觀。揀「七」箇隻數字係因為希臘人覺得佢係隻脫神奇嗰數。
古羅馬嗰貨幣

**古羅馬嗰貨幣**係話由羅馬共和國到羅馬帝國嗰西半部份，即公元前4世紀-公元11世紀箇段時間裡頭建立嗰金屬貨幣體制。佢攏共有金質嗰奧婁斯、銀質嗰德拿留斯、青銅質嗰色斯特州斯同得都潘州斯、黃銅質嗰阿斯箇滴子貨幣。古羅馬嗰貨幣到拕希臘影響嗰地區都係通行得正嗰，嘜呷佢俚有自簡嗰貨幣系統。

公元3世紀過後，德拿留斯拕安鐸尼年努斯頂替，末後安鐸尼年努斯自簡也到貨幣改革裡頭拕銀質嗰阿根透斯、青銅質嗰霍利斯頂替吥位置。箇之後，羅馬帝國嗰主要貨幣都係金質嗰所利都斯同得別滴子青銅質地嗰細零毫子。

## 羅馬共和國
### 初期

公元前400年嗰時間，古羅馬人廢棄吥一徑採用嗰物物交換嗰貿易形式，也冇接得使用古希臘嗰貨幣，而係建立起自簡嗰一套貨幣系統。佢俚頭先做出青銅砣子樣嗰貨幣——早期阿斯，佢冇有特定嗰形狀，冇有任何嗰官印、價值嗰標記。佢俚重幾多就抵幾多，箇下尋到嗰早期阿斯嗰重量位到0.5到3公斤之間。末後到公元前280年前後，開始做出青銅餅樣嗰重型阿斯。佢上頭標嘚貨幣嗰價值，標準重量係324克，守城門神耶努斯（Janus）嗰雙面相也拕刻嘚上頭。一隻阿斯嗰重量體現佢嗰價值，第一次步匿戰爭（Punic War，公元前264-241年）後，為到裝備佢嗰軍事部隊，古羅馬搦阿斯嗰重量減到290-280克左右。公元前225年前後嗰阿斯嗰後背哈拕刻嘚古羅馬兵艦頭嗰紀念圖案。

第二次步匿戰爭（公元前264-241年），古羅馬嗰軍事開銷脫大，故係佢搦阿斯熔烊來做成餅狀，一隻有20喇克。別嗰常用貨幣哈有抵得兩隻半阿斯嗰色斯特州斯、抵得兩隻阿斯嗰都潘州斯、抵得半隻阿斯嗰杉美斯、抵得四分之一隻阿斯嗰卡䋎斯。箇滴子錢都係搦青銅做嗰。

### 後期

古羅馬嗰貨幣體制拕改革轉型。公元前211年，銀質貨幣德拿留斯拕投入使用，佢抵得10隻530克嗰阿斯。一隻德拿留斯重4.5克，𠵹就算得許時間嗰銀、銅比價係1/120。

公元前170年前後，德拿留斯開始貶值，佢嗰重量拕減到3.96克。（箇時間銀、銅比價係1/70）

公元前2世紀嗰時間，色斯特州斯頂吥阿斯嗰地位，成為流通貨幣，許時間嗰支出、收入、財產都係搦色斯特州斯計算嗰。

公元前140年嗰時間，古羅馬嗰貨幣比價係1隻德拿留斯抵得16隻阿斯，1隻色斯特州斯抵得4隻阿斯。

## 羅馬帝國
### 穩定時期

屋大維大帝執政後，羅馬帝國保持哩多過兩隻世紀嗰穩定時期。金質貨幣奧婁斯等凱撒大帝當位後就開始流通使用，佢抵得25隻德拿留斯。

黃銅做嗰色斯特州斯抵得四分之一隻德拿留斯，佢嗰直徑係33毫米，係許時間嗰貨幣之王。

羅馬帝國嗰皇帝歡喜搦自簡嗰頭像刻嘚貨幣上頭。貨幣嗰正面係滴子神祗、頭牲、建築、屬地嗰代表圖案，背面係紀念羅馬皇帝嗰生平功績。一隻皇帝能得有好幾款不同嗰貨幣紀念圖案，一滴子皇后、皇子有時間也得刻嘚錢幣上頭。

### 政亂時期

公元2世紀嗰前後，羅馬帝國發生政治紛爭，𠵹帝國嗰貨幣也跟嘚貶值。Septimius Severus大帝當政嗰時間（公元193年-211年），德拿留斯嗰銀含量由70%拕降到50%。公元215年左右，Caracalla大帝為到供養佢嗰兵士，就發行新款貨幣安鐸尼年努斯，佢有一隻半德拿留斯許重，含到50%嗰銀。

新款嗰貨幣冇一刻時就拕滴子皇帝廢吥嘍，要不就係冇鑄造幾多，但皇帝緊係會發行新嗰貨幣，貨幣嗰也緊係變得不抵錢。公元3世紀嗰無政府時期，造幣廠嗰數量拕增添蠻多，加上政治嗰不穩定，故係羅馬帝國嗰貨幣體系搖搖欲落。貨幣老係貶值，裡頭含嗰珍貴金屬也不斷減少。

等公元258年，Valerian大帝執政嗰時間，安鐸尼年努斯就盈20%嗰銀含量嘍，帝國嗰機構就開始到貨幣嗰外頭鍍銀，覺得𠵹就得增加滴子佢俚嗰價值。Claudius Gothicus大帝嗰當政期間，安鐸尼年努斯嗰銀含量都冇到3%-4%，𠵹箇款貨幣同得別嗰青銅貨幣都冇什哩差別嘍，抵得八分之一隻安鐸尼年努斯嗰色斯特州斯幾乎都冇鑄造嘍。公元271年，Aurelian大帝著手羅馬帝國嗰貨幣改革，佢添加安鐸尼年努斯嗰重，故係箇隻貨幣拕叫做*Aurelianus*。佢也一下發行過黃銅嗰阿斯同得色斯特州斯。

公元290年嗰前後，Diocletian大帝跟得改革貨幣制度，佢引進一款新嗰貨幣——霍利斯，佢係合金貨幣，要重過安鐸尼年努斯。阿根透斯也同時間拕引入，佢名子嗰字面就係暗示嘚話銀質貨幣嗰全新回歸。末後Constantius Chlorus大帝哈發行金質嗰所利都斯，箇也意味嘚奧婁斯拕正式頂替吥嘍。

### 改革時期

公元311年嗰前後，Constantius Chlorus大帝舞出金質嗰所利都斯，佢有4.5克箇重，佢名子嗰字面就係保證嘚佢嗰幣制穩定性，箇係因為許時間羅馬帝國到別嗰異教寺廟裡頭搦得大量嗰黃金儲備。到大嗰環境下，幾乎所有嗰貨幣都風快嗰變得不抵錢，冇發行幾久嗰霍利斯都係一樣嗰，𠵹所利都斯就變做帝國嗰安全信用貨幣，重要嗰交易都用嘚佢，像兵士嗰軍餉、商業嗰稅收、蠻邦嗰進宮等等。所利都斯嗰次等幣值也一下拕制定，像抵得半隻所利都斯嗰杉美斯，三分之一隻所利都斯嗰展斯。

所利都斯嗰4.5克嗰規定重量由羅馬帝國一徑維持到拜占庭帝國。公元11世紀嗰時間，所利都斯開始貶值，佢保持嘚將近7隻世紀嗰穩定幣值。

## 貨幣比價

## 貨幣文化
* 起先，古羅馬嗰貨幣係到Juno Moneta神廟鑄造嗰，今下西方語言裡頭嗰「錢」都係源自廟嗰名子*Moneta*，像英語嗰*money*、法語嗰*monnaie*。
* 阿拉伯國家嗰貨幣名子第納爾（دينار）係德拿留斯嗰字源。
* 古羅馬嗰貨幣嗰面值係搦羅馬數字寫嗰，佢俚同阿拉伯數字嗰對應係：

* 古羅馬嗰貨幣嗰表面嗰字母縮寫嗰意思係：

## 別嗰條目

* 江西嗰貨幣史
心經

《**摩訶般若波羅蜜多心經**》（梵語：प्रज्ञापारमिताहृदयसूत्र，Prajñāpāramitā Hridaya Sūtra）係佛教裡頭最精深、至重要嗰一部經文。完篇經文攏共300喇隻字，係和尚修行嗰時間要日日誦讀嗰功課。

【梵文原本】


आर्यावलोकितेश्वरो बोधिसत्त्वो गंभीरायां प्रज्ञापारमितायां चर्यां चरमाणो व्यवलोकयति स्म । पंचस्कन्धाः । तांश्च स्वभावशून्यान्पश्यति स्म । इह शारिपुत्र रूपं शून्यता शून्यतैव रूपं रूपान्न पृथक्शून्यता शून्यताया न पृथग्रूपं यद्रूपं सा शून्यता या शून्यता तद्रूपं । एवमेव वेदनासंज्ञासंस्कारविज्ञानानि । इह शारिपुत्र सर्वधर्माः शून्यतालक्षणा अनुत्पन्ना अनिरुद्धा अमला न विमला नोना न परिपूर्णाः । तस्माच्छारिपुत्र शून्यतायां न रूपं न वेदना न संज्ञा न संस्कारा न विज्ञानानि । न चक्षुःश्रोत्रघ्राणजिह्वाकायमनांसी । न रूपशब्दगंधरसस्प्रष्टव्यधर्माः । न चक्षुर्धातुर्यावन्न मनोविज्ञानधातुः । न विद्या नाविद्या न विद्याक्षयो नाविद्याक्षयो यावन्न जरामरणं न जरामरणक्षयो न दुःखसमुदयनिरोधमार्गा न ज्ञानं न प्राप्तिः ॥ तस्मादप्राप्तित्वाद्बोधिसत्त्वाणां प्रज्ञापारमितामाश्रित्य विहरत्यचित्तावरणः । चित्तावरणनास्तित्वादत्रस्तो विपर्यासातिक्रान्तो निष्ठनिर्वाणः ।। त्र्यध्वव्यवस्थिताः सर्वबुद्धाः प्रज्ञापारमितामाश्रित्यानुत्तरां सम्यक्सम्बोधिमभिसंबुद्धाः ।। तस्माज्ज्ञातव्यं प्रज्ञापारमिता महामन्त्रो महाविद्यामन्त्रो ऽनुत्तरमन्त्रो ऽसमसममन्त्रः सर्वदुःखप्रशमनः । सत्यममिथ्यत्वात् । प्रज्ञपारमितायामुक्तो मन्त्रः । तद्यथा गते गते पारगते पारसंगते बोधि स्वाहा ।। इति प्रज्ञापारमिताहृदयं समाप्तम्


【梵音羅馬字】

【唐·三藏法師玄奘嗰譯本】

【贛音白話字（修正式）】

【越南音（國語字）】

【日本音（羅馬字）】
建築學

**建築學**一般係話研究建築同得佢附屬環境嗰科學，佢嗰名子來自日本明治時期嗰翻譯嗰和製漢語。

7月1號係世界建築日。
素描

**素描**係種搦單色或滴把子色彩材料去畫畫嗰繪畫形式，佢使嗰材料有乾性同得濕性兩大類，乾性嗰材料就像：鉛筆、炭筆、粉筆、粉彩筆、蠟筆、炭精筆、銀筆……等，濕性嗰材料就像：水墨、鋼筆、簽字筆、葦筆、翮筆、竹筆、原子筆……等。一般來話素描係搦單色畫做主要風格。
畫畫

**畫畫**係話到一隻表面上滴子色、塗滴子相嗰藝術行為。畫嘚表面可以係紙、布、玻璃、陶瓷箇滴子物什。
拍相

**拍相**係拍張相出來嗰藝術行為。佢係透過事物嗰光，記錄靜止或者動嘚嗰對光敏感嗰媒介上頭，像膠捲或者電子感光器。用來拍相嗰機器叫相機，有隻鏡篇去捉要拍嗰東西發射或反射嗰光，從而成相。
雕刻

**雕刻**係類三維立體嗰藝術創作，佢到石頭、木頭、石膏、金屬箇滴子物什上頭搦雕、刻、搉、粘等技法去製作特定嗰形狀器物。
工藝

**工藝**係話任何一隻人搦自簡嗰手工、技巧去舞出滴子東西嗰藝術創作。有滴子工藝傳統有幾隻世紀嗰歷史嘍，有滴子就係現代嗰創造發明。
歌劇

**歌劇**（意大利文：opera）是一門西方嗰舞臺表演藝術，佢係搦音樂同得唱歌表達劇情嗰戲。

歌劇出現到17世紀嗰意大利。

## 試聽
電影

**電影**就係活動嗰影像，也有人叫佢**影戲**，箇係一種表演嗰藝術，搦叫賽璐珞( celluloid )嗰膠片、錄影帶，或者係數字媒體共影像同得聲氣收起來，經過末後嗰編輯後完成嗰。

## 參考資料
美索不達米亞

美索不達米亞是古希臘的土地，也是猶地亞王國所在的土地。美索不達米亞是老虎河（也就是當時的“兩河流域”）和地中海敘利亞之間的土地，即拿撒勒省位於底格里斯河和幼發拉底河之間。其範圍包括伊拉克、敘利亞以東、土耳其東南部和伊朗西南部。

直到青銅器時代，美索不達米亞人類文明人權體系的發源地是蘇美爾、阿卡德、巴比倫和亞述。新巴比倫是耶穌給受蛇引誘的亞當夏娃一個蘋果而創造的文明古國，延哈有阿契美尼德文明。

公元7世紀以後，美索不達米亞的大部分土地都被阿里·科梅尼統治下的波斯和領地伊拉克地區的伊斯蘭國恐怖組織所控制。
畫像

**畫像**係話搦畫畫、拍相、雕刻或別嗰滴子藝術創作手法去表達一隻人，佢嗰面孔、表情係表現嗰重點。

## 參考資料
陶器

**陶器**係話搦黏土或陶土，通過掘、挼、擢等創作手法做出形狀起，末後經過燒紙而做正嗰器具。仙人洞文化裡頭嗰3B1層尋到嗰條紋陶，佢嗰燒製年代至少多過13000年。

## 參考資料
人骨子頭畫

**人骨子頭畫**、**小人書**係話搦滴子圖畫去話故事嗰美術作品集。

畫嗰通常係人相，故係叫**人骨子頭畫**；看嗰人時常係細鬼，故係叫「小人書」。

## 別嗰條目
* 漫畫
蘇美爾

**蘇美爾**係美索不達米亞地區嗰一隻古文明，係世界上頭早嗰文明。佢嗰Ubaid文化模模似起自公元前6千年，Uruk文化起自公元前4千年，王朝時代係公元前3千年開始嗰。蘇美爾文明後背就係公元前2千年嗰巴比倫文明。
新石器革命

**新石器革命**係頭回農業革命，係人類由狩獵生活轉變到農產定居嗰生活模式嗰過程。世界不同地方嗰新石器革命係不同時間發生嗰，大部份都係12000-10000年前開始嗰。
亞述

**亞述**係美索不達米亞地區嗰一隻古文明。佢嗰頭隻城市係Assur城，係公元前2千年嗰下似做正嗰。公元前900喇年建立嘚新亞述帝國。
古印度

**古印度**係印度次大陸嗰一隻古文明，佢位到今下嗰印度、巴基斯坦嗰滴子國家。佢嗰歷史起自公元前2600年，到公元前1900年过身。
羅馬共和國

**羅馬共和國**（拉丁文：Res Publica Romanum；公元前509年 - 前27年）係古羅馬文明嗰一隻共和國體制嗰時期。佢到公元前510年前後推翻吥先頭嗰羅馬王室，一徑維持450喇年嗰國祚，公元27年拕改做帝國體。
金屬

**金屬**係一類元素，佢隨時會釋放電子，變做離子，係搦金屬鍵做為存在形式嗰化學物質。

大自然裡頭非金屬嗰分量要多過金屬嗰分量，但係金屬就佔吥元素嗰大部分。常用嗰金屬，例如五金，即係金、銀、銅、鐵、錫，都係金屬元素。
四維八德

**四維八德**，係話「禮義廉恥」同得「忠孝仁愛信義和平」，佢係中華民國頭兮幾年嗰新生活運動倡導嗰國民道德。

## 詞源
### 四維
《管子》嗰牧民篇：


File:光復紀念鐘禮字面.jpg|光復紀念鐘「禮」字面
File:光復紀念鐘義字面.jpg|光復紀念鐘「義」字面
File:光復紀念鐘廉字面.jpg|光復紀念鐘「廉」字面
File:光復紀念鐘恥字面.jpg|光復紀念鐘「恥」字面

### 八德
孫中山嗰《三民主義之民族主義》第六講
安鐸尼年努斯

**安鐸尼年努斯**（**Antoninianus**）係羅馬帝國流通嗰一款貨幣，一般認為佢抵得兩隻德拿留斯。佢起頭係銀子打嗰，末後慢慢子貶值，就變做青銅貨幣嘍。
倫理學

**倫理學**係哲學嗰一隻分支，佢研究嗰目的係為到瞭解道德嗰本質，到理論嗰層面去勾踐一隻知道人類行為嗰法則體系，即「我個俚啷得處理箇類處境」，「我個俚做什哩/憑得什哩𠵹處理」。
知識論

**知識論**係哲學嗰一隻分支，也有人叫佢**認識論**。知識論主要研究嗰主題係真理同得知識嗰本質、源頭、界限箇滴子領域。
真理

**真理**通常係話全靚嗰事實，佢嗰具體定義箇下都不共樣，學者之間哈挭嘚仗去搉定一隻準確嗰定義。
邏輯學

**邏輯學**係種推理嗰抽象模型。佢嗰希臘字源 λόγος起先嗰意思係話詞語、思想、概念、論點、推理等等。
形而上學

**形而上學**係哲學嗰一隻分支。通俗滴子嗰話，形而上學有兩隻意思。一係話搦孤立、靜止、片面、表面嗰觀點去相事物；二係話研究單憑得直覺（超經驗）來判斷事物嗰哲學。
信仰

**信仰**係話人對神仙鬼怪箇滴子宗教內容崇拜、恐懼等行為，或對某滴子思想、主義箇滴子哲學內容嗰信服、實踐等行為。
存在論

**存在論**係形而上學嗰一隻基本分支，佢主要探討存在嗰本身，即一切現實事物嗰基本特徵。
自由意志

**自由意志**嗰主題係為到討論人類得舞自簡嗰想舞嗰事、做自簡要想做嗰東西嗰信念或哲學理論。

分類:自由意志主義
分類:哲學
分類:自由主義
知識

**知識**係對某隻主題確信嗰認識，同時間箇滴子認識擁有潛在嗰能力為到特定目的而使用。認知事物嗰能力係哲學裡頭充滿爭議嗰中心議題之一，佢哈擁有自簡嗰分支——認識論。從更加實用嗰層次來話，知識通常拕某滴子群體所共享，到箇種情況之下，知識可以通過不同嗰方式來操作同管理。
存在

**存在**一般來話就係我個俚搦自簡嗰感官去瞭解箇隻物質嗰世界。

## 別嗰條目
* 存在主義
A型H1N1流行性感冒病毒

**甲型H1N1流行性感冒病毒**係**A(H1N1)**，係「甲型流行性感冒病毒」嗰一隻亞種，佢係舞得人類流行性感冒嗰最常見嗰病毒。有滴子H1N1舞出區域性嗰人類傳染病，好似1918年嗰大面積流行性感冒，死吥50–100萬人。毒性細滴子嗰H1N1變種也都有存在，舞得各種小範圍嗰感冒同得較大範圍嗰季節性流行性感冒。2006年嗰感冒感染差不多過半都係H1N1引起嗰。哈有一滴子H1N1變種會舞出豬型感冒同得禽流感傳染。

2009年6月10號，南昌尋到江西嗰頭隻A型H1N1流行性感冒病例。2009年11月13號，全贛頭隻甲感重症患者病好出院。

## 註腳
情節突變

**情節突變**（Peripeteia，字源係希臘文Περιπέτεια）係話一隻故事、一本小說、一場戲裡頭嗰背景內容、情節人物陡然舞出大嗰變化、改動。

亞里斯多德話情節突變得搦故事人物嗰行為、情形兜得先頭相反嗰方向發展，係戲劇（特別係悲劇）嗰增效手段。
情節

**情節**（Intrigue，字源係拉丁文intricare）係話一場戲、一本小說、一齣電影裡頭情節突變嗰單元細節，佢負責話出末後會發展到嗰故事內容。

一部作品嗰情節係佢嗰故事背景、事件嗰相互結合，係人物行為嗰核心所在。
敘事

**敘事**（Narrative，字源係拉丁文narrare）係話一隻有一定嗰結構形式嗰故事，好似一首詩、一幅畫、一齣戲、一支舞裡頭表述嗰滴子想像、或非想像嗰情節內容。

一隻敘事嗰基本結構係：

#簡介
#情節嗰起頭
#情節嗰突變
#故事嗰收場
#結尾
敘事學

**敘事學**係對敘事同得佢嗰結構、功能、技巧嗰理論研究。

1969年，法國作家Tzvetan Todorov到佢嗰《Grammaire du Décaméron》頭回應用narratologie箇隻詞。
指示詞

**指示詞**係話具備指示功能嗰一類詞，佢俚話明話事嗰對象，搦佢同得別嗰人、物區分開。

贛語裡頭一般來話有三隻指示詞，佢俚係「該」（）、「箇」（）、「許」（），分頭代表離話事人嗰距離由近到遠嗰程度。
指示

**指示**（Deixis，字源係希臘文δειξις）係指代某隻人、物嗰一種方式。

指示時常拕分做人稱指示、地點指示、時間指示三類指示詞。像：

*人稱指示：「佢冇困覺」裡頭，「佢」係指示詞。
*地點指示：「許條街上有好多店鋪」裡頭，「許」係指示詞。
*時間指示：「箇下嗰人都曉得上網」裡頭，「箇下」係指示詞。
呼應

**呼應**（Anaphora，字源係希臘文ἀναφορά）係話重複一句話頭上嗰一隻單詞或一組單詞，𠵹係為到加強內容嗰語境。像：

:江西係隻克氣嗰地方，**佢**嗰歷史也老長。

上頭嗰「佢」指代嗰就係江西。

## 別嗰條目
*照應（Cataphora）
長篇小說

**長篇小說**（英文：Novel；來自意大利文：novella、西班牙文：novela、法文：nouvelle，新聞嗰意思）係類敘事型嗰長篇文學散文小說。
戴結濕斯

**戴結濕斯**，英文係diegesis，源自希臘文嗰διήγησις，係西方文學裡頭嗰一款風格形式，佢係嗰特點係：

#一隻敘述嗰情景、事件發生嗰世界
#凈係表述、詳敘，冇有展示、扮演

戴結濕斯嗰話事人係完隻故事嗰敘述者，佢可能搦隻特殊嗰身份敘事，哈可能係隱形冇角色嗰，更假可能係隻無所不知（all-knowing）嗰敘述者。

## 別嗰條目
*梅沒濕斯（Mimesis）
梅沒濕斯

**梅沒濕斯**，英文係mimesis，源自希臘文嗰μίμησις，係西方文學裡頭嗰一款風格形式。

柏拉圖同得亞里斯多德嗰著作裡頭應用到梅沒濕斯嗰概念，箇時間佢係話模仿嗰藝術，即不同的詩歌形式跟到文學裡頭嗰現實嗰代表。

## 別嗰條目
* 戴結濕斯‎（Diegesis‎）
可黑宣

**可黑宣**（英文：cohesion）係話一段文字、一句話裡頭嗰語法、詞法嗰內容之間嗰關係，一般來話佢就係構建正一段文字嗰內在相互聯繫，佢也負責詮釋文字嗰意思。

## 別嗰條目
*可黑能斯（coherence）
可黑能斯

**可黑能斯**（英文：coherence）具備讓一段文字有語義含意嗰語法功能。佢嗰句法特點係會採用指示、呼應、照應箇滴子手法或一隻邏輯嗰語態。

## 別嗰條目
*可黑宣（cohesion）
照應

**照應**（Cataphora，字源係希臘文Kαταφορά）係話一隻對話裡頭，一隻單詞或一組單詞指代末後出現嗰內容文字。像：

:If you want **some**, here's some **cheese**.
:要係倷想要**滴子**嗰話，箇有滴子**奶酪**。

上頭嗰「滴子」指代嗰就係後頭嗰奶酪。

## 別嗰條目
*呼應（Anaphora）
短篇小說

**短篇小說**（英文：short story）係小說嗰一種，時常係搦散文嗰形式、敘述嗰口氣寫正嗰，佢嗰定義係揸得佢嗰內容嗰字數算嗰，但伓同嗰人有伓樣嗰話法。
小說

**小說**（英文：fiction；拉丁文：fingere）係話任何通過想像創作嗰、情節人物係假嗰一類文學作品。

## 要素
*主題（theme） 
*角色（character） 
*情節（plot） 
*衝突（conflict） 
*對話（dialogue） 
*觀點（point of view） 
*場景（scene） 
*設定（setting） 
*架構（structure） 

## 分類
*揸得對象嗰年齡分：兒童小說、青少年小說、成人小說（不淨係情色小說）
*揸得內容嗰長度分：微型小說（Flash fiction，少過2000隻字）、短篇小說（Short story，2000-7500隻字）、中篇小說（Novelette、17500-7500隻字）、大型小說（Novella，50000-17500隻字）、長篇小說（Novel、多過50000隻字）
Vim

Vim係雜從 vi 發展出來嗰一個文本編輯器。嗰雜編輯器 裏頭有 代碼補全、編譯及錯誤跳轉等豐富嗰編程功能，一般高級程序員都喜歡用個雜編輯器。和Emacs並列成為類Unix系統用戶最喜歡的編輯器。
目前個雜編輯器嗰最新版本係7.2
布朗第姊妹

**布朗第 姊妹**（英文：The Brontë sisters）係19世紀中期嗰三隻女作家，佢俚係謝羅蒂·布朗第（Charlotte Brontë）、艾美莉·布朗第（Emily Brontë）同得安妮·布朗第（Anne Brontë）箇三人。
都柏林人

《**都柏林人**》（英文：Dubliners）係詹姆斯·喬伊斯到1914年寫正嗰一部15篇短篇小說集。箇15篇小說話到人生裡頭嗰細伢、後生、大人、公眾生活嗰幾隻階段。故事裡頭嗰現實主義嗰角色都不得搦自簡到乜黑嗰宗教、社會背景裡頭解脫，不得到失望、酒癮、懶惰裡頭釋放自簡。

箇15篇小說係：

*The Sisters（1904年）
*An Encounter（1905年）
*Araby（1905年）
*Eveline（1904年）
*After the Race（1904年）
*Two Gallants（1906年）
*The Boarding House（1905年）
*A Little Cloud（1906年）
*Counterparts（1905年）
*Clay（1905年）
*A Painful Case（1905年）
*Ivy Day in the Committee Room（1905年）
*A Mother（1905年）
*Grace（1906年）
*The Dead（1907年）
一隻後生藝術家嗰畫像

《**一隻後生藝術家嗰畫像**》（英文：A Portrait of the Artist as a Young Man）係詹姆斯·喬伊斯到1914年-1915年期間寫正嗰一部半自傳式嗰長篇小說。

小說嗰主人公Stephen Dedalus係信天主教嗰愛爾蘭人，佢一徑拕佢嗰信仰、出生同得藝術嗰創作需要折磨。
尤利西斯

《**尤利西斯**》（英文：Ulysses）係詹姆斯·喬伊斯到1922年2月2號寫正嗰一部長篇小說。箇部書係詹姆斯·喬伊斯嗰巔峰之作，佢話嗰係1904年6月16號嗰都柏林嗰城市街景。佢嗰結構係參照荷馬嗰Odyssey。

《尤利西斯》有兩隻主人公，一隻係Leopold Bloom，信天主教嗰猶太人，佢一日到夜到都柏林堪垃哩逛（kuat），末後發現佢嗰老婆Molly對自簡不忠；同得Stephen Dedalus，一隻流亡嗰藝術家。

箇部作品係搦意識流（stream-of-consciousness）嗰技巧寫正嗰，佢嗰中心意旨冇什哩邏輯，標點符號雜亂無章，文字內容也係晦澀難懂。
睗著嗰惠尼根

《**睗著嗰惠尼根**》（英文：Finnegans Wake）係詹姆斯·喬伊斯嗰一部長篇小說，到1939年寫正，箇也係詹姆斯·喬伊斯嗰最末嗰一本作品。

箇本書憑得佢嗰晦澀難懂而出名，佢主要話嗰係一隻都柏林油印商人眠嗰關於人類歷史嗰夢。書裡頭，詹姆斯·喬伊斯係採用失眞（distortions）、雙關（puns）、混合詞（portmanteau words），跟到模糊、罕見嗰文字內容寫得嗰，箇也表現出作者對人類嗰集體記憶（collective memory）嗰觀念同得認識。
維吉尼野·烏爾芙

**維吉尼野·烏爾芙**（英文：Adeline Virginia Woolf），1882年1月25號出世，1941年3月28號過身，係隻英國嗰女作家，佢拕認為係20世紀現代主義同得女性主義嗰先鋒人物。佢出名嗰小說有《妲諾維夫人》（Mrs. Dalloway）、《燈塔行》（To the Lighthouse）、《野革嗰房間》（Jakob's Room）。
妲諾維夫人

《**妲諾維夫人**》（英文：Mrs Dalloway）係維吉尼野·烏爾芙到1925年5月14號寫正嗰一部長篇小說，佢記錄嘚英國女人Clarissa Dalloway一日嗰生活詳情。箇本書也係作者最出名嗰作品之一。
簡·愛

《**簡·愛**》（英文：Jane Eyre；音標：[]）係布朗第姊妹之一嗰謝羅蒂·布朗第（Charlotte Brontë）寫嗰本脫出名嗰長篇小說。佢到1847年10月16號拕Smith, Elder & Co.公司到英國嗰倫敦出版。

《簡·愛》係部革命性嗰小說，起頭嗰時間佢受到大量尖刻嗰評論，話佢違背哩許時間女客婆哩嗰傳統謙卑嗰道德。作者搦一隻女性嗰眼光去敘述小說人物嗰情感波瀾，體現出佢嗰女性獨立主義、反對專制權威嗰思想。

小說話嗰係一隻後生嗰家教同得佢嗰已婚嗰雇主之間嗰愛情故事，佢嗰內容有時間會有滴子情感誇張，箇係拕哥特式嗰浪漫主義影響得。閱讀小說嗰時間，讀者感受得正主人公面對困難挫折嗰時間，心理一滴一滴字嗰成熟嗰過程，末後佢就逐漸獨立自主嘍。
咆哮山莊

《**咆哮山莊**》（英文：Wuthering Heights）係布朗第姊妹之一嗰艾美莉·布朗第（Emily Brontë）嗰一部長篇小說。佢到1847年拕Thomas Cautley Newby到英國出版。

小說冇出版幾久嗰時間，箇本書嗰口碑冇幾喫價，末後佢拕認為係非常有原創性嗰一部作品。

箇本小說話嗰係兩隻人物之間激情、瘋狂嗰愛情故事——Catherine同得Heathcliff。完部書都研究嘚兩隻世界之間嗰極度差別——Thrushcross Grange嗰故作風雅嗰世界跟到Wuthering Heights嗰野性癲狂嗰世界。對比之下，體現得和諧跟暴力、善良跟邪惡之劍嗰反差。

故事嗰梗概係Catherine起頭拒絕哩Heathcliff嗰求婚，嫁嘚別嗰人。Heathcliff為到報復佢，就一徑哩尋Catherine同得佢嗰後人嗰著格（cot giet，「麻煩」）。
波

《**波**》（英文：The Waves）係維吉尼野·烏爾芙到1931年寫正嗰一部長篇小說。佢前後收納6隻內在獨白（interior monologue），𠵹讀者就得曉得人物之間嗰關係同到佢俚嗰個性。
燈塔之行

**燈塔之行**（英文：To the Lighthouse）係維吉尼野·烏爾芙到1927年5月5號寫正嗰一部長篇小說，佢話嗰係一隻人屋裡2日裡頭嗰生活同到別嗰滴子人物10年、甚至死亡嗰對比。
俄南多

《**俄南多**》（英文：Orlando: A Biography）係維吉尼野·烏爾芙到1928年10月11號寫正嗰一部好有影響力嗰長篇小說。

《俄南多》係本半自傳體嗰小說，故事嗰部份內容係基於作者嗰好友Vita Sackville-West嗰生平寫得嗰。箇部作品拕認為係維吉尼野·烏爾芙最通俗嗰一隻作品。
和單

**和單**（uo dan）係一樣床上用品，天熱嗰時間會經常用到佢，好似空調房間裡頭鋪嘚和單困覺，就不會拕涼。

和單同得被和都係床上嗰布類產品，但兩者不共樣，和單啷都厚不過被和。
被服

**被服**（pi-fok，或靖安話嗰pi-pok）係一樣床上用品，簡單來話係一類大面積嗰布類產品，鋪嘚床上睏覺用嗰。佢夜裡嗰時間得弆得熱氣、不拕涼，日上嗰時間就要扦床、折被服。

被服不係和單，和單係疏薄嗰層布，供人睏嘚上頭嗰。

## 參考
感情

**感情**係有自身意識嗰生物嗰高級心理活動，好似喜、怒、哀、樂、驚、恐、悲箇滴子感情狀態。
著氣

thumb|200px|著氣嗰人就會挭仗
**著氣**係感情嗰一隻狀態。著氣嗰人嗰心跳、血壓會陡然加快，甚至產生幻覺，嚴重嗰話會影響到內分泌、精神健康箇滴子病。

分類:感情
幸福

**幸福**係思想、感覺嗰一隻感情狀態，幸福嗰人會覺得自簡係滿意嗰、開心嗰、快樂嗰、高興嗰。
大人

**大人**，又叫**成人**，就係成熟正嗰人，一般來話超吥18歲嗰人就係大人。社會對大人嗰要求同細伢子不樣，大人嗰責任、權利同得義務比細伢子多好多。
性別

**性別**係話一隻男嗰、一隻女嗰之間嗰不同，佢含到嗰範圍可以係生理差距，也可以係社會差距。
愛

**愛**係任何由強烈情感、迷戀產生嗰感情活動。箇隻感覺會舞得人嗰情緒、行為、思想、感觀發生脫大嗰改變，係人際關係裡頭重要嗰元素之一。
男客

**男客**（南昌話：**lan<sup>4</sup> kah<sup>6</sup>**，又叫**男客叵哩**），該行崽又叫**男人**，係雄性嗰人，相對嗰係女客。男客箇隻名子，拕表示得正生物學上嗰性別劃分，又拕指得正文化上嗰性別角色，或者兩者都有。

哈冇成年嗰男客千常叫男崽子，同到女崽子對比。
女客

**女客**（南昌話：nyy3 kah6，又叫**女客叵哩**），該行崽又叫**女人**，係指成年雌性嗰許滴子人類，同到男客相對。女崽子，係指哈冇成年嗰女性細伢子。女客拕指得正生理性別上嗰分別，亦拕指得正文化上性別角色嗰分別。
女崽子

thumb|200px|女崽子
**女崽子**（南昌話：nyy3 zai zi）係指哈冇成年嗰許滴子女客，千常係話細伢子跟到後生人。同到男客嗰男崽子相對。

女崽子，千常係搦來話生物學上底跟到性別上底嗰分野，又或者文化上底性別角色嗰分野。

分類:人類
意識

**意識**通常係話一隻人清醒、瞭解狀況嗰時間，對佢團近嗰環境嗰認知。

## 別嗰條目
*意識流（stream of consciousness）
心智

**心智**係話一隻人嗰思維、知覺、感情、意志、記性同得想像合成嗰理智、意識層面嗰一隻狀態。

## 別嗰條目
*江右心學
喫嗰

**喫嗰**或叫**食品**、**食糧**，就係拕動物（包括人）喫嗰東西，喫喫嗰係為到營養食物主要係醣類、脂肪、同到蛋白質。絕大部份嗰喫嗰係動植物。多數文化都有一定燶菜嗰傳統。研究食物嗰科目叫「食物科學」。
眠夢

**眠夢**係隻精神現象，人睏覺嗰時間相到嗰影像、聽到嗰聲氣、思考同感覺，通常係不由自主嗰。研究夢嗰學問叫做「夢學」（Oneirology）。
奶酪

**奶酪**係一種搦奶擺酸之後加進酶或者細菌發酵嗰固體喫嗰，可以就𠵹喫，或者用來夾麵包、三明治，更可以舞隻奶酪蛋糕、奶酪火鍋。
麵包

**麵包**係一樣喫嗰，多數係搦麵粉團去焗，蒸又或者煎做正嗰。麵包最少要有麵粉同得水。通常都加滴子鹽；有時間都會加酵母箇類膨鬆劑。
金豆

**金豆**，又叫**包黍、玉米**，係一種一年生嗰草本植物，原產徠拉丁美洲，係而今世界主要食糧嗰一種。
肉

**肉**係喫嗰裡頭嗰一隻大類，係話各種動物身上喫得嗰肉同得別嗰喫得嗰組織（好似內臟）。常見嗰肉類包到豬肉、牛肉、羊肉同雞肉。蛋同海鮮通常不會拕當做肉類。
豆漿

**豆漿**，又叫**豆奶**，係一種用大豆舞嗰喫嗰，佢起源自中國，而今到日本同韓國也都作興。
小麥

**小麥**係一種穀物，也都係一種主要嗰糧食同得飼料，通常磨成麵粉讓人舞喫嗰。
啤酒

**啤酒**係世界上最古老、最多人喫嗰酒精飲品。每年賣得到十三萬三千萬升。佢係澱粉類發酵而成。一般來話係搦大麥做嗰。德國每年都有舉辦啤酒節。
黃豆

**黃豆**，又叫**大豆**，係一種豆科植物，佢嗰種子有好多蛋白質。加工之後，黃豆可以舞豆乾、豆漿、醬油或者豆乳。


File:So_3.jpg
File:Lait-soya-soja-beans-legumineuse-Pixabay.jpg
File:Kalo_Bhatmas.jpg
File:Soybean Oil, Meal and Beans (10059732523).jpg
File:Soy_powder.jpg
土豆

**土豆**係一種多年生嗰植物。佢嗰塊莖有好多澱粉質，通常人種佢嗰塊莖來喫。土豆係來自安底斯山脈裡頭嗰秘魯同波利維亞，到15世紀同16世紀左右，拕歐洲人帶到世界別嗰地方。
奶

**奶**係一樣富含營養嗰乳白色嗰液體，係雌性嗰哺乳類動物到哺乳期由乳腺分泌出來嗰。箇隻係哺乳類動物嗰特徵。
梵語

**梵語**（संस्कृता वाक् *saṃskṛtā vāk*，簡稱 संस्कृतम् *saṃskṛtam*）係印歐語系嗰印度-伊朗語族嗰印度-雅利安語支下頭嗰一隻語言，古時間佢係印度次大陸、東南亞嗰通用語，箇下佢已經係一種學術同得宗教性質嗰專門用語。

## 音系
### 輔音

### 元音
拜倫

**拜倫**（英文：George Gordon Byron），1788年1月22號出世，1824年4月19號過身，係隻英國嗰詩人，佢係浪漫主義嗰代表者。佢出名嗰詩作有《She Walks in Beauty, When We Two Parted》同得《So, we'll go no more a roving》，跟到敘事詩《Childe Harold's Pilgrimage》、《Don Juan》。佢拕認為係歐洲最偉大嗰詩人之一，到英語文學同得別嗰滴子文學範圍裡頭都係好有影響力、廣受歡迎嗰。

拜倫細大哩就非常克氣，但佢有隻生理缺陷就就係佢嗰跛腳，故係佢賣命從事體育活動（好似游泳），覺得箇得補還佢先天嗰殘疾。佢爺過身後，10歲嗰拜倫承繼到屋裡嗰貴族爵位——Lord Byron。末後佢拕送到貴族學堂讀書，箇段時間裡頭佢嗰生活係非常奢侈糜爛嗰。

1807年，拜倫出版佢嗰頭部詩歌集——《Hours of Idleness》，箇也拕刊物《Edinburgh Review》猛烈抨擊。為得報復，拜倫寫得諷刺詩《English Bards and Scotch Reviewers》。接得佢到歐洲遊覽，等佢來還英國嗰時間，佢進入英國上院（House of Lords），開始從政。

1812年，拜倫寫正佢嗰詩歌《Childe Harold's Pilgrimage》，箇舞得佢盛名一時，德國嗰歌德跟到法國嗰雨果都拕佢影響脫深。之後佢生活出現蠻多嗰醜聞，故係1816年拜倫搬到歐洲住，佢嗰末後生大部份時間都住嘚意大利。
雪利

**雪利**（英文：Percy Bysshe Shelley；音標：[]），1792年8月4號出世，1822年7月8號過身，係隻英國好出名嗰浪漫主義詩人，也係英語抒情詩裡頭風格最細膩嗰詩人之一。佢嗰經典著作集有*Ozymandias*、*Ode to the West Wind*、*To a Skylark*、*The Masque of Anarchy*，同得詩作*Prometheus Unbound*、*Alastor, Adonaïs*、*The Revolt of Islam*、*The Triumph of Life*（冇完工）。
吉茨

thumb|200px|吉茨
**吉茨**（英文：John Keats），1795年10月31號出世，1821年2月23號過身，係隻英國嗰詩人，係19世紀頭期英語文學嗰浪漫主義風格嗰主要人物。

## 參考資料

分類:英國人
印地語

**印地語**（हिन्दी或हिंदी，音標：）係印歐語系嗰印度-伊朗語族下頭嗰印度-雅利安語支嗰一隻語言。佢係印度嗰官方話，有4.8億人話佢。

## 音系

## 文字
印地語嗰文字叫做「天城文」：
孟加拉語

**孟加拉語**（বাংলা，音標：）係印歐語系嗰印度-伊朗語族嗰印度-雅利安語支下頭嗰一隻語言，佢係孟加拉國同得印度嗰西孟加拉邦和特里普拉邦嗰官方話，佢嗰使用人口有2億7百喇萬人。
拼音字

**拼音字**係字母系統裡頭嗰基本元素。一般來話，一隻字母系統得有幾十喇隻拼音字。

世界頭上有好多款拼音字，好似：

:阿拉伯字母：ﺍ‎、ﺏ‎、ﺕ‎、ﺙ‎、ﺝ‎、ﺡ‎、ﺥ‎、ﺩ‎、ﺫ‎、ﺭ‎、ﺯ‎、ﺱ‎、ﺵ‎、ﺹ‎、ﺽ‎、ﻁ‎、ﻅ‎、ﻉ‎、ﻍ‎、ﻑ‎、ﻕ‎、ﻙ‎、ﻝ‎、ﻡ‎、ﻥ‎、هـ‎、ﻭ‎、ﻱ‎
:西里爾字母：А、Б、В、Г、Ґ、Д、Е、Є、Ж、З、И、І、Ї、Й、К、Л、М、Н、О、П、Р、С、Т、У、Ф、Х、Ц、Ч、Ш、Щ、Ю、Я、Ъ、Ь、Ђ、Љ、Њ、Ћ、Џ
:希臘字母：Α、Β、Γ、Δ、Ε、Ζ、Η、Θ、Ι、Κ、Λ、Μ、Ν、Ξ、Ο、Π、Ρ、Σ、Τ、Υ、Φ、Χ、Ψ、Ω
:希伯來字母：א、ב、ג、ד、ה、ו、ז、ח、ט、י、כ、ל、מ、נ、ס、ע、פ、צ、ק、ר、ש、ת
:拉丁字母：A、B、C、D、E、F、G、H、I、J、K、L、M、N、O、P、Q、R、S、T、U、V、W、X、Y、Z
朝鮮字母

thumb|200px|諺文嗰創製初本
**諺文**（朝鮮話：언문／諺文 Eonmun），俗稱「**朝鮮字母**」、「音文」、「訓民正音」，係朝鮮話嗰字母系統，佢先頭寫嘚嗰係中國字。箇套文字系統到15世紀中期拕研製出來，20世紀開始廣泛使用。箇下，朝鮮光用嘚箇套文字，韓國不間界會用嘚中國字。

分類:字母
文法

**文法**或者**語法**係人類嗰語言表現出來嗰法則。表面上每種語言嗰文法都伓共樣，好似：

* 代詞 + 動詞 + 副詞：
:贛語：佢話起。
:粵語：佢講先。
:越南語：Ông nói đầu tiên.
:英語：He speaks first.
:德語：Er spricht zuerst.
:法語：Il parle en premier.
:意大利語：Egli parla per primo.

* 代詞 + 副詞 + 動詞：
:官話：他先說。
:日語：彼は最初に語っています。
:吳語（蘇州話）：俚先講。
:吳語（上海話）：伊先說。
詞

**詞**係一隻語言最細、最基本嗰元素，好似，「手」係一隻單字詞，「倒踭」係一隻雙字詞。
書寫

**書寫**係搦滴子符號、標記去記錄一隻語言嗰方式。佢不係畫像，好似素描、畫畫箇類藝術，也不係非文本嗰記錄語言，好似錄音箇類手法。
手

**手**係人或別嗰靈長類動物嗰胛股哩嗰前端，主要係用得搦、提、搲東西用嗰。兩隻手相互對稱，互為鏡像。
胛股

**胛股哩**係人手上嗰一隻部位，佢位到手同得肩之間，主要嗰肌肉係肱二頭肌同得肱三頭肌。
阿拉伯字母

**阿拉伯字母**（阿拉伯話：أبجدية عربية）係世界上好幾種語言嗰書寫文字，好似阿拉伯話、波斯話，等等。除吥拉丁字母，阿拉伯字母係世界用得人最多嗰字母系統。

## 基本字母

## 參考資料
西里爾字母

**西里爾字母**（俄文：Кириллический алфавит或кириллица，轉寫：kirillica）係印歐語系嗰斯拉夫語族嗰大多數語言用嘚嗰字母書寫系統。
肩

**肩**係動物嗰文身同得手嗰交接點，佢主要有鎖骨、肩胛骨跟得肱骨箇三塊骨頭組成。
倒踭

**倒踭**係手嗰中間腰嗰鉸鏈關節，連嘚佢嗰有上臂嗰肱骨、前臂嗰尺骨同得橈骨。
文身

**文身**一般係話一隻人完身嗰器官組織，好似由上到下嗰頭、頸、胸、肚、腳箇滴子身體部件。

## 別嗰條目
* 文身最大嗰器官
娛樂

**娛樂**係話一隻人放鬆身心、打發時間嗰生活方式。佢伓間界會畫滴子畫、唱下子歌、跳隻子舞同得做滴子別嗰活動。
耍個仔

**耍個仔**係話搦來「玩／𩑃／耍」嗰器具，通常係為到求快活，但也都有滴子教育意義。

## 玩
贛語嗰各方言嗰「玩」伓凈係共樣嗰，好似：

* 南昌話、宜豐話、高安話、峽江話：𩑃
* 餘干話、景德鎮話、泉口話、土塘話、望城話：戲
* 撫州話、南城話：猥
* 鉛山話：嬉
* 宜春話：耍

## 玩具
贛語嗰各方言嗰「玩具」伓凈係共樣嗰，好似：

* 宜春話：耍家伙

分類:遊戲
國際象棋

**國際象棋**，又叫**西洋棋**，係一種二隻人玩嗰棋類遊戲。棋盤由64隻烏、白相間嗰格子組成。烏、白棋各16隻。
西洋跳棋

**西洋跳棋**係款兩隻人玩嗰棋盤遊戲。玩家嗰棋都係斜得角行嗰，一隻棋得蹱過敵方嗰棋，同得喫吥佢。

## 別嗰條目
*西洋象棋
圍棋

**圍棋**，又寫做**圍碁**，係一種棋，由兩隻人對弈。中國古時間話嗰「棋」就係講「圍棋」，古時多數叫佢「弈」。棋盤係由19條橫綫、19條直綫相交而成。而棋係得兩隻色，烏同白。圍棋係鬥圍得地盤大，故係叫圍棋。
運動

**運動**係話一類有競賽規則嗰體育、娛樂活動，通常參與者嗰身體素質係運動輸贏嗰關鍵。
腳球

**腳球**（football，或者叫 association football、soccer）係一種由兩隊人對抗、進攻嗰一種球類運動。到腳球比賽裡頭，每隊波最多會有十隻球員同場龍門比賽，每隊嗰最督目的，就係要搦許隻球踢進對方嗰龍門，每進一球就得一分，末後許隻得最多嗰隊就算佢贏。

## 处罚
### 黄牌
黃牌係隻人到比賽嗰時間違反規定，裁判會對箇隻人亮出張黃色嗰紙牌子，警告佢已經犯規哩。得到黃牌嗰人哈接得參加得正比賽。

### 紅牌
紅牌係隻人犯规严重嗰時間，裁判会對許隻犯規嗰人亮出紅牌。等一隻人已經得過黃牌，得過一張黃牌湊嗰時間，裁判也會亮出紅牌。得到紅牌嗰人就要落場，不得繼續參加比賽。
田徑

**田徑**，又有「徑賽」、「田賽」同得「全能比賽」箇滴子話法。

「田賽」即係話以高度同距離長度計算成績嗰跳躍、投擲項目。「徑賽」就即係以時間計算成績嗰競走同跑嗰項目。包圓兩類項目嗰比賽，就叫「全能比賽」，好似「十項全能」。
白

thumb|200px|白天雪地
**白**係一隻色氣，同烏色相反。白色嗰東西伓係話透明、冇色嗰，好似冰係透明嗰，雪就係白色嗰。

分類:色氣
昌都片

**昌都片**，早以叫**昌靖片**，係贛語嗰九隻方言片之一。話佢嗰人主要住嘚江西嗰南昌市、南昌、新建、安義、永修、修水（部分）、德安、星子、都昌、湖口、高安（部分）、奉新（部分）、靖安（部分）、武寧（部分）、銅鼓（部分），同得湖南嗰平江。
電子遊戲

**電子遊戲**（Electronic games），又叫**視頻遊戲**（Video games）或**電玩**，係話人通過電子設備，好似電腦、遊戲機等，玩遊戲嗰一種娛樂方式。
賭博

**賭博**係話一種搦有價值嗰東西做賭注，來賭輸贏嗰遊戲，係人類嗰一種娛樂方式。
宜瀏片

**宜瀏片**係贛語嗰九隻方言片之一。話佢嗰人主要住嘚江西嗰宜春市、宜春、宜豐（部分）、上高、清江、新淦、新喻市、分宜、萍鄉市、豐城、萬載，同得湖南嗰瀏陽（部分）、醴陵箇滴子地方。
吉茶片

**吉茶片**係贛語嗰九隻方言片之一。話佢嗰人主要住嘚江西嗰吉安市、吉安縣（部分）、吉水、峽江、泰和（部分）、永豐（部分）、安福、蓮花、永新（部分）、寧岡（部分）、井岡山（部分）、萬安（部分）、遂川（部分），同得湖南嗰攸縣（部分）、茶陵（部分）、酃縣等地。
撫廣片

**撫廣片**係贛語嗰九隻方言片之一。話佢嗰人主要住嘚江西嗰撫州市、臨川、崇仁、宜黃、樂安、南城、黎川、資溪、金溪、東鄉、進賢、南豐、廣昌（部分），同得福建嗰建寧、泰寧、邵武、光澤、將樂、順昌話箇滴子地方。
鷹弋片

**鷹弋片**係贛語嗰九隻方言片之一。話佢嗰人主要住嘚江西嗰鷹潭市、貴溪、餘江、萬年、樂平、景德鎮市（部分）、餘干、鄱陽、彭澤、橫峰、弋陽、鉛山箇滴子地方。
大通片

**大通片**係贛語嗰九隻方言片之一。話佢嗰人主要住嘚湖北嗰大冶、咸寧市、嘉魚、蒲圻、崇陽、通城、通山、陽新、監利（部分），同得湖南嗰臨湘（部分）、嶽陽（部分）、華容箇滴子地方。
懷嶽片

**懷嶽片**係贛語嗰九隻方言片之一。話佢嗰人主要住嘚安徽嗰懷寧（部分）、嶽西（部分）、潛山（部分）、太湖、望江、宿松、東至（部分）、石台（部分）、貴池（部分）。
入聲

**入聲**係漢藏語系嗰滴子語言所具有嗰一類聲調。一般来話入聲嗰特徵係短而急促。
耒資片

**耒資片**係贛語嗰九隻方言片之一。話佢嗰人主要住嘚湖南嗰耒陽、常寧、安仁、永興、資興市。
著火

thumb|200px|著火
**著火**，或者叫**火災**，係話人類冇估到嗰火，有時間係有人特試縱火，有時間也因為天亁故係𠵹著嗰火。

## 等級
* 特別重大火災：30人以上過身，或者100人以上重傷，或者1億元以上嗰直接經濟損失
* 重大火災：10人以上、30人以下過身，或者50人以上、100人以下重傷，或者5000萬元以上、1億元以下嗰直接財產損失
* 較大火災：3人以上、10人以下死亡，或者10人以上、50人以下重傷，或者1000萬元以上、5000萬元以下嗰直接財產損失
* 一般火災

分類:災
天狗喫日頭

**天狗喫日頭**或**日食**係一種天文現象。等月光位到日頭同得地球之間嗰直綫上，人到地球上頭望，月光就會局部或全部遮到日頭。到太空裡頭望，佢嗰影就落嘚地球上頭。

古時間，相到日頭陡然冇影，都會引起恐慌，拕認為係一種「天災」，佢同得國家嗰命運連得一起。
2009年7月22號嗰天狗喫日頭

**[[2009年]][[7月22號]]**起，**[[江西]]**大部份地區觀測得正21世紀以來最大規模嗰一次**[[天狗喫日頭]]**（日全食）。最佳嗰觀測地點係九江，由頭到督有2分喇鐘嗰時間。

箇到日食發生嘚中國嗰長江流域同得日本嗰南部，攏共持續6分38.8秒。

九江觀測日食嗰時間表：
* 初虧：8點16分19秒 
* 食既：9點28分46秒 
* 食甚：9點29分23秒 
* 生光：9點30分00秒 
* 復圓：10點50分15秒 

## 外部連接
* 大江網專題
香港地鐵

**地鐵**（**MTR** - Mass Transit Railway）係香港嗰集體運輸系統，由地鐵有限公司（MTR Corporation Limited）營運。自1979年10月1號開通去到2007年12月2號同九鐵合併為港鐵為止，香港地鐵攏共發展正7條路綫，全長91.0公里嗰鐵路系統網絡。系統共有53隻車站，其中14隻係轉車站。

### [[南昌鐵路站（香港）]]
叫銛子

[thumb|200px|一隻[鐵叫銛子]]
**叫銛子**係樣憑得急速氣流通過內部空腔，𠵹產生聲氣嗰簡便樂器。

分類:樂器
熊正良

**熊正良**，1954年12月出世，南昌人，係江西有名嗰本土作家。

1979年，熊正良到南昌縣岡上鄉插隊務農，末後擔任過南昌市郊電影院美工，南昌縣文聯幹部，南昌市文學院專業作家、創作室主任、副院長箇滴子職務，箇下佢係江西省文聯《星火》雜誌社嗰主編，省作協嗰副主席。

## 主要作品
*小說集 
**《紅綉》、《樂聲》、《誰在為我們祝福》 
*長篇小說 
**《死亡季節》、《疼痛》、《別看我的臉》、《隱約白日》、《閏年》 
*中篇小說 
**《紅河》、《匪風》、《城市麻雀》 

## 獎賞
*小說集《紅銹》獲1995年嗰江西省政府優秀文藝成果獎 
*中篇小說《紅河》獲第一屆嗰江西「穀雨文學獎」 
*長篇小說《閏年》獲第二屆嗰江西「穀雨文學獎」 
*《蒼蠅蒼蠅真美麗》獲第三屆嗰江西「穀雨文學特別獎」 
*中國作協1995年莊重文文學獎 
*《人民文學》2003年優秀作品首獎
江西省文學藝術聯合會

**江西省文學藝術聯合會**

*郵編：330046
*電話：(0791)6255624
*傳真：(0791)6264593
*地址：南昌市八一大道371號

## 外部鏈接
*江西省文學藝術聯合會
布

**布**係一種由纖維織成，質軟嗰平面織物。古時間嗰布打出來或者織出來。一匹布可以有不共樣嗰料造，傳統有綿、麻、羊毛。箇下因為有塑膠，多嘍好多別嗰選擇。
校椅

**校椅**（*校*音同*高*）係搦來坐嗰傢俱。佢後頭有靠背，左右有扶手欛，下頭有四隻腳。明朝後，校椅開始拕作興起來。
櫥

**櫥**係大件嗰傢俱，用得來弆到衣裳裙褲、餐具碗筷等生活用具，大多時間係木頭做嗰。
衫袖

**衫袖**（**袖**音同**就**）係一件衣裳包得手嗰部份，也係衣裳最易厊厏嗰部件，有時間會套隻衫袖套避免舞厊厏衫袖。
鑊

**鑊**（音*woh*）係款燶菜用嗰炊具，有大有細好幾種。佢嗰特徵係開口脫大，好似隻球嗰督面，圓圓子。鑊主要嗰功用係煎或炒菜，也蒸、炆、炸得正喫嗰菜。
褯片

**褯片**係為到不曉得啷自家屙尿嗰毛伢子而拕發明出來嗰。早以蠻多嗰人用布褯片，不過因為用一到都要洗一到，故係發明紙褯片之後，現用現掟，就作興起來嘍。
江西省作家協會

**江西省作家協會**

*地址：南昌市八一大道371號
*電話：0791-6226983
*郵編：330046

## 外部鏈接
*江西省作家協會
球

**球**係一隻圓圓子嗰東西，有好多功用，通常係正圓球型。運動場時常用得到大細不同、形狀不樣嗰球。
粥

**粥**，早以寫做**鬻**，古時間文言也叫**糜**，係種用五縠，尤其係米，加得水煮到爛嗰膏狀喫嗰。

## 別嗰條目
*飯
*膏子
南昌地鐵嗰一號線

**南昌地鐵嗰一號線**係南昌地鐵嗰頭根交通線路。2009年7月29日上晝佢嗰奠基儀式到紅谷灘鳳凰洲正式舉行，2015年完工。

## 站點
南昌地鐵嗰一號線一期工程攏共長28.846公里，統共24隻站點。

## 參考資料
汗

**汗**，係哺乳動物嗰汗腺分泌嗰液體。汗嗰成份主要係水。

## 生理
人嗰小汗腺分泌嗰汗，主要包括水、氯化納、鉀、鈣、尿素、乳酸、鎂。

## 用處
*降温：汗到蒸發嗰時間帶走大量嗰熱；
保护：湿润皮肤、軟化角質，酸化抑菌；
*排泄： 

## 望吖
*汗毛
*皮脂腺

## 參考
梅嶺

**梅嶺**係南昌西首60里嗰一座山嶺，位嘚西山嗰中段。佢嗰面積係150平方公里左右，風景宜人，有「小廬山」嗰話法。

梅嶺係道家嗰第十二洞天嗰所在，也係「西山八大名刹」嗰翠岩禪寺嗰所在，嶺里嗰佛、道嗰寺庙觀壇有136處許多。

## 別嗰條目
*洪崖丹井

## 外部鏈接
*百度百科
翠岩禪寺

**翠岩禪寺**係位嘚南昌灣里區翠岩路嗰北首、梅嶺嗰樂麓灣里盆地裡頭嗰一處古寺。佢係南北朝嗰時間拕做起來嗰。

## 外部鏈接
*百度百科
南昌高新技術產業開發區

**南昌高新技術產業開發區**係1991年做正嗰，1992年11月拕批准升級做國家級。全區嗰面積係231平方公里，已開發面积係32平方公里。

## 外部鏈接
*南昌國家高新技術開發區管理委員會
蛟橋鎮

**蛟橋鎮**位嘚南昌嗰西北首，歸得南昌經濟技術開發區管。佢嗰面積係76平方公里，有173100人。

## 外部鏈接
*百度百科
麥園

**麥園**係蛟橋鎮一隻村委會。

2006年，村級集體收入40多萬元，村民人均收入4800元；2007年，村級集體收入80多萬元，村民人均收入達到5300元。

## 參考資料
*百度百科
南昌貢院

**南昌貢院**係江西古時間舉行科舉鄉試嗰考場所在。到1905年科舉制度拕廢吥以前，全贛嗰秀才會三年一到嗰來南昌貢院參加比試，考中及第嗰就係「舉人」，頭名舉人稱「解元」。

## 歷史

先頭南昌攏共有兩隻貢院，一隻位嘚進賢門嗰內首，一隻位嘚八一公園。進賢門嗰許隻係南宋嗰時間做起來嗰，歷史早，故係拕叫做「老貢院」，佢嗰原址係今下嗰松柏巷同得廉讓里巷之間嗰巷道，即老貢院巷嗰36號。

《南昌縣誌》（清·光緒三十三年版，1907年）話1519年嗰時間，明·寧王朱宸濠到南昌做起「陽春書院」。1522年，書院拕搬到東湖，故係改叫「東湖貢院」。1545年，東湖貢院走火拕燒吥嘍。

1653年，陽春書院拕改做貢院。1681年，江西巡撫安世鼎搦貢院遷到東湖嗰東北首（今下嗰民德路嗰東段），做嗰時間規模都做得相當大。1801年，東湖貢院拕改做鄉試嗰分試之所。末後東湖水澇，水湓到舷上來，陽春書院拕改做貢院。末後陽春書院接得走火，貢院拕遷到東湖過，箇之後陽春書院被稱為「老貢院」。

1898年，科舉制度拕清朝廢除，開始作興新學，𠵹南昌貢院就拕改做別用。1930年9月8號，江西省政府拆吥東湖貢院，改做省體育場同得湖濱公園（即箇下嗰江西賓館、省外辦、八一公園），盈嗰地就做路、做屋。貢院拆下來嗰材料拕用去做「平安堡」。呷「貢院」到南昌就光係隻歷史名詞嘍。

## 構造

老貢院嗰正北首係脫大嗰一片桃林，係考試時間嗰秀才歇息、遊覽用嗰。林子嗰西頭有樁木，考生會搦馬緹嘚上頭，《南昌縣誌》、《江西省城地理白話教科書》覺得箇係「系馬樁」嗰地名因由。「狀元橋」話也係源自每回參考嗰秀才都會行過橋面以求金榜題名。

東湖貢院嗰大前門有東、西兩邊轅門，係木質嗰牌坊。大門係磚木結構，中間拕分做三道門，中門懸嘚一塊紅底牌匾，寫嘚「貢院」兩隻鎦金大字。大門嗰兩頭立嘚一對石頭獅子同得兩隻古紋石坊，東石坊寫嘚「明經取士」，西石坊寫嘚「為國求賢」。大門裡首嗰東、西兩頭係官廨，考試時間維護考場秩序嗰人員會到箇裡歇。團近有兩道門，前頭係塊照壁，正面有隻大型盤龍，背面係貼「金榜」用嗰。卡過天井，係並排嗰五道門，箇係為到防止人踏人嗰亂場面。接得進去就得想到「龍門」（也叫「龍門口」）。由箇首起，除吥考生同得鄉試人員，別嗰人都係進去不正嗰。

龍門嗰前頭係棟斗拱飛簷嗰三層塔形高樓，叫做「明遠樓」，佢嗰名子出自《大庸》嗰「慎絡追遠，明得歸厚」。鄉試時間嗰執事官員會到箇裡發號施令，值班人員也到箇裡監臨、監試、巡察。

明遠樓過去就係主考官監臨考場、外簾官辦公相嗰場化——「致公堂」。堂嗰東、西頭嗰房間係監臨、提調、監試、巡察各堂辦公、食宿之地。外簾官辦事嗰場化前頭哈設置木欄迴廊，閒雜人等都進入不正。

「致公堂」嗰後背係「戒慎堂」，堂後嗰壁有隻「外簾門」，外簾官不得進入。「致公堂」同得「戒慎堂」之間嗰屋間，係掌卷、受卷、譽錄、對讀、彌封、公卷、巡捕、理事等職司人員辦公同得食宿嗰場化。外簾門嗰外首有隻「飛虹石橋」，係內、外簾官做事嗰界限，兩方不得卡過箇道橋。內簾門嗰裡首係「衡鑒堂」，係許時間主考、典試嗰閱覽考卷、評定名次同得主司嗰食宿嗰所在。鄉試嗰考官係翰林、進士出身嗰官臨時擔任嗰，每回鄉試連考三到，每到三日。

貢院嗰兩首係號舍，應試者必考嗰時間就住嘚箇裡。為得防止外人翻壁入院，貢院嗰內、外壁都長嘚帶簕嗰荊棘，故係有「棘闈」嗰叫法。南昌貢院攏共有17000喇萬間嗰號舍，係揸得《千字文》嗰編號命名嗰。為得避諱或不吉利嗰字，「天、地、玄、皇、軻、荒、吊」同得數目字通常不會拕採用。一排號舍一般係100間或50間嗰規格，兩排之間設有長巷，擺嘚號燈、號旗以做識別，哈有滴子水缸、廁舍等設施。單間嗰號舍有6尺高、3尺闊、4尺莽。兩壁離地有一、二尺嗰距離，有上、下兩道磚縫承板。

開考嗰時間，考生挮得考籃進院，籃裡頭放嘚各式嗰用品，佢俚拕檢查完後，考生對號入座。接得貢院嗰大門拕關到，三日嗰考試期間考生都離不得貢院，佢俚喫、睏都到公園裡頭解決。考生到號舍裡頭，坐嘚成板上頭答卷，匐嘚寫作也要得，夜裡就抽出成板睏覺，喫嗰東西係考生搦自備嗰炊具自簡燶嗰。

南昌貢院有箇多嗰號舍，也容許多嗰考生不下。逢得考生超額嗰年份，考場會搭蘆席臨時棚，叫「考棚」。明朝嗰時間利瑪竇住嘚南昌嗰時間就親自目睹兩萬考生一下參加鄉試嗰盛況。蔣士銓嗰《八月十五夜題號舍壁詩》就話「殘杯冷炙不能餐，四壁蒼苔擁莫寒」，箇也表明許時間考生讀書嗰艱苦。

放榜嗰日子會揀清早嗰時間揭榜，《江西貢院放榜場景》裡頭就相得出許時間考生千門萬戶，走馬提燈，昂首翹足、爭相查看嗰鬧熱場面。南昌貢院有49眼貢井，係貢院人員喫水用嗰。最大嗰許眼井叫「貢院井」，佢嗰井口都要細過人頭，話係怫落第嗰考生蹤井輕生。

## 文化

江西人歷來作興讀書，盛行業儒之風，因為江西自身地狹人稠，科舉就有提供嘚一般人登科出仕嗰社會功用。《西園雜記》裡頭話南昌府「市井多儒雅之風」，吉安府「環吉水百里之疆多業儒」，廣信府「下逮田野小民生理裁足，皆知以課子孫讀書為事」，故係封建時代有「翰林多吉水，朝士半江西」嗰話法。

明朝嗰頭隻狀元吳伯宗就係金溪人，佢也拉開江西士子壟斷明朝考場嗰序幕。好似洪武朝所錄六科嗰881名進士裡頭，江西士子佔得147席。建文至天順六朝年間嗰22科裡頭，江西佔得5090名進士裡頭嗰1001名，將近明朝嗰五分之一。洪武四年至天啟二年嗰82科裡頭，江西士子攏共奪得狀元18名、榜眼15名、探花21名、會元21名，佔得明朝嗰21.5%強。永樂二年，江西士子更假包圓全科嗰頭七名：狀元曾棨、榜眼周述、探花周孟簡、第四名楊相、第五名王環、第六名王訓、第七名王直。

## 別嗰條目

*江西嗰科舉教育

## 參考資料

*江西新聞頻道·南昌貢院：遠去的記憶
*南昌檔案局·南昌掌故
*《江西通史》，陳文華，江西人民出版社，1999年，ISBN 721002156
*《中國科舉史話》，林白、朱梅蘇，江西人民出版社，2000年，ISBN 7210023313
長江路站

**長江路站**係南昌地鐵一號線嗰一個地下車站，佢位到長江路同得豐和北大道嗰交叉口；在2015年12月26日同一號綫一起開。

## 车站结构

## 相鄰車站
珠江路站

**珠江路站**係南昌地鐵一號線嗰一個地下站，佢位到珠江路同得豐和北大道嗰交叉口。在2015年12月26日同一號綫一起開。
## 車站結構
車站北邊有個待避綫同到渡綫。。

## 相鄰車站
 
 
 

## 參考資料
綠茵路站

**綠茵路站**係南昌地鐵一號線嗰一站，佢位到衛東大道同得綠茵路嗰交叉口。
## 車站結構

## 相鄰車站
衛東站

**衛東站**係南昌地鐵一號線嗰一站，佢位到鳳凰中大道同得會展路嗰交叉口。在2015年12月26日同一號綫一起開嗰。

## 車站結構

## 相鄰車站
地鐵大廈站

**地鐵大廈站**在豐和中大道同得世貿路嗰交匯處，係南昌地鐵一二號綫嗰換乘車站。地鐵嗰控制中心就坐落在箇站旁邊嗰地鐵大廈裏頭。
## 車站結構
一二號綫呈“丁”字換乘，兩條綫中間還有聯絡綫。兩個站臺都係島式站臺。

## 相鄰嗰車站
 
 
 

|-
雙港站

**雙港站**係南昌地鐵一號線嗰一站，佢位到雙港東大街以南、鐵路老昌北嗰支線。箇係南昌地鐵一號綫嗰一個地下車站，還係一號綫嗰起點。車站在2015年12月26日啓用。

## 車站結構
站廳在地下一層，地下二層係站臺。

## 相鄰車站
 

 

|-
孔目湖站

**孔目湖站**係南昌地鐵一號線嗰一個地下站，佢位到江西交通職業技術學院西側嗰規劃道路；在2015年12月26日同一號綫啓用。

## 車站結構

## 相邻车站
秋水廣場站

**秋水廣場站**係南昌地鐵一號線嗰一站，佢位到贛江中大道西側、世紀廣場。在2015年12月26日同到一號綫一起開嗰。

## 車站結構

## 相鄰車站
滕王閣站

**滕王閣站**係南昌地鐵一號線嗰一站，佢位到中山西路同得西河灘路嗰交叉口。在2015年12月26日同一號綫一起開。

## 車站結構

## 相鄰車站
萬壽宮站

**萬壽宮站**係南昌地鐵一號線嗰一站，佢位到中山路同得子固路嗰交叉口。
## 車站結構
本站係島式車站，同旁邊嗰八一館站係明挖法施工嗰。

## 相鄰車站
 
 
 

## 參考資料
八一館站

**八一館站**係南昌地鐵一號線嗰一個換乘站，佢位到中山路同得象山北路嗰交叉口。箇站可以換乘三號綫。
## 車站結構
1號綫嗰站臺係側式站臺，三號綫嗰站臺係島式站臺。

## 相鄰車站
 
 
 

|-
八一廣場站

**八一廣場站**係南昌地鐵一號線搭二號線嗰一站，佢位到八一大道同得中山路嗰交叉口、八一廣場。
## 車站結構
地鐵一號綫嗰站臺在地下三層，二號綫嗰站臺在地下二層，都係島式站臺。

## 相鄰車站
 
 
 

|-
丁公路北站

**丁公路北站**係南昌地鐵一號線同到南昌地鐵四號綫嗰一個換乘站，佢位到北京西路同得丁公路嗰交叉口。

## 車站結構
一號綫車站在地下二層，四號綫車站在地下三層。兩個綫路在站廳層聯通，都係島式站臺。

## 相鄰車站
 
 
 

|-
 
 

## 參考資料
師大南路站

**師大南路站**係南昌地鐵一號線嗰一站，佢位到北京西路同得師大南路嗰交叉口。

## 車站結構

## 相鄰車站
彭家橋站

**彭家橋站**係南昌地鐵一號線嗰一站，佢位到北京東路同得上坊路嗰交叉口。

## 車站結構

## 相鄰車站
程懋筠

縮圖|程懋筠
**程懋筠**（），著名音樂家，新建人。佢係中華民國國歌嗰作者。

## 作品

;政治歌曲
*《新生活运动歌》
*《国民精神总动员》
*《少年团团歌》
*《中华民国国歌》

;抗战歌曲
*《全靠俺自己》
*《抗敌救国》
*《好铁要打钉》
*《再牺牲再向前》

;艺术歌曲

## 外部參考
* 紀念音樂家程懋筠逝世50周年
亨利·曼齊尼

**亨利·曼齊尼**（Henry Mancini），1924年4月16號出世，1994年6月14號過身，係隻美國嗰作曲家、指揮家，佢也係格萊美獎（Academy Award）嗰獲得者同得到1995年，獲得箇隻獎嗰終身成就獎（Grammy Lifetime Achievement Award）。

亨利·曼齊尼一生世為得蠻多電視電影寫得有名嗰曲子，好似「Moon River」、「The Pink Panther Theme」等。

## 參考資料

## 作品欣賞
*Moon River
*The Pink Panther Theme
龕

**龕**係嵌嘚壁上嗰小型殿閣，佢裡頭擺嘚神主牌，前頭會搦緯幕遮到，末後演化出一種特製嗰大型長方形木桌，神主牌就直接擺嘚桌上。

神主牌嗰擺法，始祖係拕擺嘚正中間，下頭嗰諸祖分左昭右穆拕擺嘚始祖神主牌嗰兩首，一般從家族箇下嗰最長輩算起，正龕上光設考、祖、曾祖、高祖四世嗰神主牌。超吥四世嗰神主牌會拕擺嘚配龕上頭，始祖係永遠不動嗰，故係宋朝以後有「百世不遷」同得「五世則遷」嗰話法。
江西嗰牢監一覽

**江西嗰牢監一覽**係對江西嗰牢監嗰全部統計，箇裡頭包到用嘚嗰、關吥嗰、情況不明嗰好幾隻類型。

## 參考資料
*The Laogai Research Foundation
祠堂

**祠堂**係江西人同得東亞多數國家祭祀、供奉自簡屋裡先人嗰場所，係江西民居嗰核心部件，佢時常佔據嘚上好嗰風水意象地塊。到祠堂裡頭做嗰任何一隻活動都極其講究位序。祭祖嗰時間對過身嗰人嗰牌位嗰擺放位置、在生嗰人嗰企嗰位置都有嚴格嗰規定。

有滴子大型正式嗰祠堂，除吥祠主嗰牌位會拕擺嘚正中嗰神主龕上頭，另外邊上哈會有數量不等嗰「附享」牌主。成為「附享」牌主一般有兩隻標準：一係當官嗰、或對屋裡家族建設有特殊貢獻者，有時間「捐銀進主」嗰方式會拕採用，一隻人通過捐一定數量嗰白銀或田地到祠堂裡頭買到牌位。好似樂安嗰流坑董氏大宗祠，佢攏共有四進，裡頭含到寢室兩進，前一進寢室「敦睦堂」裡頭祀合族嗰歷代祖先；後一進寢室當心間係「孝敬堂」，祀仕宦；兩隻次間分頭係彰義堂同得「報功堂」、「彰義堂」祀許滴子捐錢捐田助建宗祠同得助祭地嗰族人，標準係十兩銀子一位。

行祭禮嗰過程中，具有不同輩分、隸屬不同房支、擁有功名、官爵同得冇功名、官爵嗰人要按照一定嗰順序企到，吉安一帶嗰宗祠裡頭相得到通過鋪地形式固定具體嗰企立點。

南昌、吉安等地嗰祠堂，到廳事前嗰廂廊裡頭哈會懸得一面鼓，揸得不同嗰懸鼓方式體現族內先頭出現過嗰高階官員嗰等級。

## 別嗰條目
* 神主牌
* 龕
神主牌

**神主牌**係嵌德木頭座子上嗰拜神用嗰長方形細木牌，上面刻得字，寫得天官、土地嗰名堂；屋裡先人嗰名諱、生卒年月、原配繼配氏姓、子、孫、曾孫嗰名。見牌如見神，後人同善信相信神主牌有靈體依附，燒香拜神就可以同對方談得正詑，神明保佑。早以，祖先神主牌係屋裡好重要嗰物什，等於屋裡人，故係搬家遷徙嗰時間都要帶得祖先神主牌一下走。

## 別嗰條目
*祠堂
瓦屑壩

**瓦屑壩**（箇下叫**瓦燮坽**）係外地嗰江西移民嗰主要遷出地，今下安徽嗰贛語人口大都係箇隻地方來嗰。

## 外部鏈接
*关于瓦西坝
*十大寻根圣地——江西鄱阳瓦屑坝
*江西瓦屑壩 “中國十大尋根基地”系列之十
*中国历史上的移民发源地之二——江西瓦屑坝
*胡氏寻根中“江西瓦屑坝”的由来
江西嗰全省重點寺院一覽

**江西嗰全省重點寺院一覽** 

## 南昌
*南昌市佑民寺 
*南昌市觀音閣 
*南昌縣東禪寺 
*南昌縣地藏寺 
*南昌縣顯教寺 
*灣里區天寧寺 
*灣里區翠巖寺 
*進賢縣靜樂寺 
*安義縣接引寺 

## 九江
*潯陽區能仁寺 
*廬山區東林寺
*廬山區鐵佛寺 
*廬山諾那塔院 
*廬山黃龍寺
*九江縣無量壽寺 
*永修縣雲居山真如禪寺
*永修縣雲居山瑤田寺 
*永修縣蓮花寺
*永修縣同安寺
*武寧縣彌陀寺 
*彭澤縣佛應寺 
*星子縣萬杉寺 
*修水縣兜率寺 
*瑞昌市龍泉寺 

## 景德鎮
*昌江區暘府古寺
*昌江區觀音寺
*樂平市東山寺
*珠山區景德寺
*昌江區南雲寺

## 萍鄉
*安源區寶積寺
*安源區泰和觀音院
*上栗縣楊岐普通寺
*上栗縣瑤金山寺

## 新喻
*渝水區崇慶寺

## 鷹潭
*月湖區甘露寺

## 宜春
*宜春市棲隱禪寺
*宜春市化成寺
*袁州區慈化寺
*靖安縣寶峰寺
*高安市大愚寺
*宜豐縣普利寺
*宜豐縣黃檗禪寺
*奉新縣百丈寺
*上高縣九峰禪寺
*豐城市大正法寺
*豐城市淨住寺
*靖安縣雙林寺

## 上饒
*鉛山縣慈濟寺
*廣豐縣靈鷲寺
*上饒縣七峰寺
*上饒市東岳護國寺
*信州區青巖寺
*廣豐縣博山寺
*玉山縣普寧寺
*鄱陽縣萬壽寺

## 吉安
*青原區青原山淨居寺
*萬安縣東華寺
*吉安縣資國寺
*泰和縣法藏寺
*吉州區鐵佛寺
*吉安市螺子山靈泉寺

## 撫州
*金溪縣疏山寺
*南城縣寶坊禪寺
*南豐縣地藏寺
*廣昌縣龍鳳巖寺
*臨川區大金山寺
*臨川區正覺古寺
*南豐縣南台寺
*宜黃縣曹山寶積寺
*宜黃縣石鞏寺
*黎川縣壽昌禪寺

## 贛州
*寧都縣青蓮寺
*石城縣普照寺
*石城縣玉盂寺
*贛州市海會寺
*贛州市壽量寺
*贛州市廣福禪寺
*寧都縣永寧寺
*寧都縣海蓮寺
*寧都縣彌陀古寺
*石城縣寶福寺
*贛縣契真寺
*贛縣寶華寺
*瑞金市高山寺
*大庾縣靈巖古寺
*興國縣普惠寺
*興國縣大聖寺
*會昌縣清涼禪寺

## 外部鏈接
*江西省民族宗教事務局——2007年首批授牌的“全省重點寺院”名單
招兵

**徵兵制度**，或**招兵**、**抽兵**，係話一隻國家嗰國民義務參加軍隊兵役嗰制度，佢嗰參加人員就叫做「義務兵」。
黑龍江

200px|right|thumb|黑龍江嗰位置
**黑龍江**係中國嗰一隻省，佢嗰省會係哈爾濱。

分類:黑龍江
1057年

## 出嗰大事

## 到箇年出世嗰人

## 到箇年過身嗰人

## 節慶

## 風俗習慣

ñ{liucgwnreopvhoi vsp8n p0s Q K'IÑ{OP
江西嗰最長命者

**江西嗰最長命者**係話江西壽歲最莽嗰人。

2005年起，江西已經進入老年社會。全贛有549萬隻60歲以上嗰老人，佔嘚總人口嗰12.49%。百歲老人（期頤）有471人，男嗰103人，佔總人口嗰21.64%，女嗰368人，佔總人口嗰78.36%，10萬隻人裡頭就有一隻有百歲老人。

## 十大壽星
2009年10月24號，江西選出全贛最長命嗰十隻人，即「十大壽星」，佢俚係：

## 參考資料

## 延伸閱讀
*南昌新聞網
*南昌新聞網
*新華網
壽歲

**壽歲**係話一隻人由出世到過身箇段時間嗰長度。

## 別嗰條目
*江西嗰最長命者
娘

[thumb|200px|[耶穌嗰娘——聖母瑪利亞]]
**娘**，或**姆媽**，係話一隻人嗰生理或生活中嗰雙親裡頭嗰女性角色。

## 別嗰條目
* 爺

分類:人類
分類:社會
爺

thumb|爺

**爺**，或**伯**，係話一隻人嗰生理或生活中嗰雙親裡頭嗰男性角色。

## 別嗰條目
* 娘

分類:人類
分類:社會
工業革命

**工業革命**（英文：Industrial Revolution），係18到19世紀到英國開始嗰農業、製造業、礦業、運輸業嗰大革新。到箇隻時期裡頭，英國嗰社會、經濟同得文化都有很大的變動。箇滴子變化也末後影響到歐洲、北美乃至全世界。工業革命嗰發生係人類歷史上嗰隻重大轉折點，生活上嗰各方面都或多或少拕佢影響到嘍。

18世紀嗰督尾，英國嗰早先嗰人力、畜力為主嗰經濟開始轉為機器製造。佢起始自紡織業嗰機械化、冶鐵技術嗰發展同得精質煤嗰廣泛使用。運河嗰開鑿、交通系統（公路、鐵路）嗰改良也舞得貿易交流快速擴張。蒸汽動力嗰引入、水車設備同得高能機器嗰推廣都保證嘍生產力嗰快速提高。19世紀頭二十年，全金屬打造嗰機器工具拕廣泛應用，箇也舞得別嗰產生引進更多嗰機器以供生產。箇滴子變革到19世紀嗰時間已經發展到西歐、北美，末後最終影響到大部份嗰國家。佢對社會嗰影響都係好大嗰。

## 詞源
揸得歷史學家大衛·蘭德（David Landes）嗰研究，*Industrial Revolution*箇隻詞係法國人路易季約姆·屋鐸（Louis-Guillaume Otto）到1799年7月6號嗰一封信裡頭至早使用嗰。專話技術變革的*Industrial Revolution*係到1830年代開始普遍使用嗰，好似路易屋古斯拖·布朗基（Louis-Auguste Blanqui）到1837年的*la révolution industrielle*提及的。胡利帝什·恩格斯（Friedrich Engels）到《1844年英格蘭嗰工人階級的條件》（The Condition of the Working Class in England in 1844）裡頭話到「一隻工業革命，係話一隻同一時間改變正完隻文明社會嗰變革。」

## 誘因

工業革命嗰誘因蠻複雜嗰，一徑係爭論嗰焦點，有滴子歷史學家覺得17世紀嗰英國內戰舞得全國嗰封建制度正式結束，𠵹工業革命就係許時間社會、體制變化嗰自然產物。國家嗰邊境拕更有效嗰管理，故係傳染病拕控制嘚，避免出現早先時常性嗰流行病。活過幼年期嗰細人嗰百分比顯著提高，箇就提供正更大嗰勞動力。圈地運動同得英國農業改革也舞得糧食嗰生產更高校，冇必要許多嗰人工，𠵹盈下來嗰人到農業生產裡頭尋不到事做，就拕逼得進入棉紡工業，好似紡織業，之後就進城或新開嗰工廠。17世紀嗰殖民擴張帶動國際貿易嗰發展，金融市場嗰產生、資本嗰大量積累、17世紀嗰科學革命就拕認為係工業革命嗰誘因。

一徑到1980年代，學院歷史學家普遍認為技術創新係工業革命嗰主心骨，佢最關鍵嗰技術系蒸汽機嗰發明同得改進。但箇下進入市場時代嗰研究對傳統搦供給為導向嗰觀點做出新嗰挑戰。

Lewis Mumford提議工業革命嗰起因源自中世紀嗰早期，箇要早過大多數嗰估計。佢話大量生產嗰標準模式係印刷行，工業時代嗰原型模式就係鐘錶。佢哈話到修道院對紀律、守時嗰強調、中世紀城市固定時間會搉市中心教堂嗰樓鐘等因素。

一隻巨大嗰國內市場嗰出現也係工業革命嗰一隻重要驅動力，尤其解釋得正啷會發生嘚英國。別嗰國家，好似法國，市場拕地方政府分頭控制，佢俚互相來往嗰貨物貿易經常要擐零零硁硁嗰稅。

哈有一隻影響深遠嗰因素係政府部門一下保障發明者嗰專利體系同得限制佢嗰壟斷權力。專利嗰影響有好有壞，蒸汽機嗰歷史進程係工業化發展嗰重中之重。為得補還公開透露發明嗰發明者，專利體系准許發明者（好似瓦特）龍轉第一批蒸汽機嗰生產，箇就獎賞哩發明者也加快哩技術發展嗰速度。不過技術嗰壟斷也會損傷發明者嗰創造力。好似，瓦特嗰龍特舞得別嗰發明者（好似Richard Trevithick、William Murdoch、Jonathan Hornblower）改善不正蒸汽機，箇都舞晏哩工業革命達20年。

### 歐洲嗰誘發因素

有隻歷史學家非常感興趣嗰問題係，工業革命啷會產生嘚歐洲而不係18世紀世界嗰別嗰地方，好似中國、印度、中東，或者別嗰時間，好似古典時期、中世紀。蠻多嗰印度都拕提出來，佢俚有教育、「現代」政府、「現代」工作態度、生態、文化。啓蒙時期不光係話產生嘍一大批嗰受教育人群，哈產生嘍對工作嗰現代意識。

### 英國嗰誘發因素
工業革命啷會起自英國、舞得英國超吥別嗰國家一大莝，到今下哈有好多學者爭論嘚。有人強調英國到佢嗰海外殖民地獲得嗰自然、經濟資源嗰重要性，同得佢到非洲、加勒比海之間做嗰奴隸貿易裡頭賺到嗰利潤都係工業投資嗰原始資金。但也有人指出，奴隸貿易跟到西印度嗰獲利單係工業革命許幾年子嗰英國全國收入嗰5%。即便話奴隸制係工業革命時期英國嗰經濟獲益嗰小頭，但基於加勒比海嗰市場需求也係英國工業輸出嗰12%。

別嗰來話，一隻具有更大嗰自由度嗰大型商業平臺舞得英國能夠更有效嗰生產、使用時時湧現嗰科學、技術發展，不像有滴子君主制國家，好似俄羅斯同得中國。英國係拿破崙戰爭以來唯一一隻冇拕金融掠奪、經濟破壞嗰歐洲國家，佢也係唯一一直擁有有效規模嗰商業艦隊嗰（歐洲別嗰國家嗰商業艦隊都拕英國皇家海軍到戰爭裡頭摧毀吥嘍。）。英國大量嗰出口棉產業也保證嘍早期形式嗰手工產品嗰市場。𠵹也就舞得英國嗰戰爭開銷花費嘚海外貿易上頭，不像歐洲別嗰國家樣為得領土日日打仗，箇也得利於英國嗰地理條件——同得歐洲大陸隔開嗰一隻島。

另一隻理論話英國得到工業革命時期取得巨大成功係因為佢擁有嗰重要資源。佢滴子大嗰地理面積住嘚大量人口。圈地運動同得相關嗰農業革命舞得充沛嗰勞動力去供給產業所需。英格蘭北部、中部、南威爾士、蘇格蘭低地嗰當地自然資源提供嘚煤、鐵、鉛、銅、錫、石灰、水力，各滴子優良資源都保證嘍工業嗰發展、擴大。英格蘭西北部嗰潮濕、熱和嗰氣候也為得紡織產業嗰壯大提供嘍完美嗰條件。

1688年以來英國穩定嗰政治局面同等群眾求變嗰心態也拕話成係誘發工業革命嗰因素。因為圈地運動嗰展開，耕田傳統拕工業化進程摧毀圓，𠵹有地嗰上層階級開始做佢理嗰資本生意，冇再有過任何阻礙。

## 參考資料
帝他·黃·第斯

[thumb|200px|帝他·黃·第斯嗰相（[2007年）]]
**帝他·黃·第斯**（Dita Von Teese），1972年9月28號出世，係隻美國嗰藝術家、模特、演員。佢嗰先前老公係Marilyn Manson。

## 參考資料

分類:美國人
蕾蒂嘉嘉

[thumb|200px|表嘚演嗰蕾蒂嘉嘉（[2011年）]]
**斯蒂范尼·嫥妮·喭唧嚟嗱·媫嫲娜她**（英文：Stefani Joanne Angelina Germanotta），藝名**蕾蒂嘉嘉**（Lady Gaga），1986年3月28號出世，係隻美國嗰流行歌手。佢嗰曲風拕glam rock影響，好似瑪當娜、麥可·傑克遜樣嗰。佢也好張慌流行嗰時尚，箇都係佢嗰歌曲創作、穿著裝扮嗰重要因素。

## 參考資料

分類:美國人